pythainlp/thai-wiki-dataset-v4 huggingface dataset:
บาเซิล

บาเซิล ([ˈbaːzl̩] ; , [bɑl]; , ; ,) เป็นเมืองที่มีประชากรเป็นอันดับ 3 ของประเทศสวิตเซอร์แลนด์ (รองจากซือริชและเจนีวา) มีประชากรราว 175,000 คน ตั้งอยู่ใกล้ชายแดนสวิตเซอร์แลนด์ ฝรั่งเศสและเยอรมนี มีผู้อยู่อาศัยในเขตเมือง รวมกันทั้ง 3 เชื้อชาติราว 830,000 คน จากข้อมูลปี ค.ศ. 2004 ทำให้บาเซิลเป็นเมืองที่มีเขตเมืองใหญ่ที่สุดเป็นอันดับ 2 ของสวิตเซอร์แลนด์
บาเซิลตั้งอยู่ทางทิศตะวันตกเฉียงเหนือของแม่น้ำไรน์ เป็นศูนย์กลางอุตสาหกรรมด้านเคมีและเภสัชภัณฑ์
เอ, เอ (นอตติงเอลส์ไอแคนเซย์)

เอ, เอ (นอตติงเอลส์ไอแคนเซย์)  เป็นเพลงที่ 3 โดยศิลปินและนักแต่งเพลงชาวอเมริกันเลดีกากา จากสตูดิโออัลบั้มเดอะเฟม (2008) เขียนโดยเลดีกากาและ Martin Kierszenbaum และผลิตโดย Martin Kierszenbaum ถูกปล่อยทั่วโลกวันที่ 10 มกราคม 2009
รายชื่อเพลงและรูปแบบ.
Australian CD Single (Extra Limited Edition)
French CD Single (Limited Edition)
iTunes Remix Single
Italian iTunes download
iTunes Remix EP
ชาร์ต.
<templatestyles src="Col-begin/styles.css"/>
มูเรียแอ

มูเรียแอ  เป็นเมืองในรัฐมีนัชเจไรช์ ประเทศบราซิล ตั้งอยู่ทางตะวันออกเฉียงใต้ของรัฐ ทางตะวันออกของประเทศ ห่างจากเมืองชวีซ์ดีฟอราไปทางทิศตะวันออกเฉียงเหนือ 121 กิโลเมตร มีประชากรราว 99,628 คน (ค.ศ. 2009)
ซูบอติตซา

ซูบอติตซา  เป็นเมืองทางตอนเหนือของประเทศเซอร์เบีย ตั้งอยู่ตำแหน่งพิกัด 46.07° เหนือ, 19.68° ตะวันออก ห่างจากชายแดนฮังการีราว 10 กิโลเมตร เป็นเมืองที่มีหลายเชื้อชาติ มีประชากร 99,981 คน (ค.ศ. 2002) เขตเมืองมีประชากร 148,401 คน ผลิตผลที่สำคัญได้แก่ สินค้าเหล็ก เครื่องเรือน เคมีภัณฑ์ มีการกล่าวถึงชื่อเมืองนี้ครั้งแรกเมื่อ ค.ศ. 1391 รวมเข้ากับยูโกสลาเวียเมื่อ ค.ศ. 1918 ฮังการีได้เข้ายึดครองระหว่างสงครามโลกครั้งที่สอง
ขั้นตอนวิธีการลบย้อนกลับ

ขั้นตอนวิธีการลบย้อนกลับ  เป็นขั้นตอนวิธีในทฤษฎีกราฟที่ใช้สำหรับ ต้นไม้แผ่ขยายต่ำสุด (minimum spanning tree) ที่มีเส้นเชื่อม เชื่อมทุกปมต่อกันทั้งกราฟ และเส้นเชื่อมระหว่างคู่ปมแต่ละเส้นมีน้ำหนักเส้น ขั้นตอนวิธีนี้เป็น ขั้นตอนวิธีแบบละโมบ (Greedy algorithm) ซึ่งเป็นการย้อนกลับของ ขั้นตอนวิธีของครูสกาล (Kruskal’s algorithm) ที่ใช้ในการหาต้นไม้แผ่ขยายต่ำสุด ขั้นตอนวิธีของครูสกาลจะเริ่มจากกราฟที่ว่างเปล่า แล้วเพิ่มขึ้นทีละเส้นเชื่อม แต่ขั้นตอนวิธีการลบย้อนกลับนี้เริ่มจากกราฟเดิมที่สมบูรณ์แล้วลบออกทีละเส้นเชื่อมจากกราฟนั้นแทนโดยขั้นตอนวิธีดังกล่าวทำงาน ดังนี้
ขั้นตอนวิธีการลบย้อนกลับต้องมีการเชื่อมต่อกันในกราฟ และก่อนการลบกราฟบางส่วนออก ต้องมั่นใจว่าจะไม่ทำให้กราฟขาดออกจากกัน (คือ เมื่อลบเส้นเชื่อมแล้วกราฟจะยังคงเชื่อมต่อกันไม่แยกออกเป็นส่วน ๆ) เส้นเชื่อมต่าง ๆ จะถูกลบโดยขั้นตอนวิธีนี้ทีละเส้นเป็นวงจรไปเรื่อย ๆ ขั้นตอนวิธีนี้จะเริ่มจากเส้นเชื่อมที่มีน้ำหนักมากที่สุด และลดลงตามลำดับน้ำหนักไปเรื่อย ๆ โดยเส้นเชื่อมที่ถูกลบไปจะเป็นเส้นเชื่อมที่มีค่ามากที่สุดในวงจร ดังนั้น ตามความหมายของต้นไม้แผ่ขยายต่ำสุด เส้นเชื่อมที่ถูกลบออกไปโดยขั้นตอนวิธีนี้จะไม่เป็นส่วนของ ต้นไม้แผ่ขยายต่ำสุด
รหัสเทียม.
 เมธอดรับค่า แถวลำดับของเส้นเชื่อม E(edges[] E)
 จัดลำดับ E ในแถวลำดับเรียงจากมากไปหาน้อยตามลำดับ
 ตั้งค่าเริ่มต้นให้ตัวแปร i=0
 ทำการวนซ้ำไปเรื่อย ๆ ขณะที่ค่า i น้อยกว่าขนาดของแถวลำดับ E ทั้งหมด
 สร้างตัวแปร temp เก็บค่า ในรายการ E ตัวที่ i
 ทำการลบค่า ในรายการ E ตัวที่ i
 ถ้าปมระหว่างเส้นเชื่อมที่เก็บค่าใน temp ขณะนั้น ไม่เชื่อมต่อกัน ก็นำค่า temp เก็บ
 คืนสู่แถวลำดับ E ในช่องที่ i
 เพิ่มค่า i ขึ้น 1
 คืนค่าในแถวลำดับ E ทั้งหมด
ประสิทธิภาพการทำงาน.
ขั้นตอนวิธีนี้สามารถทำงานได้ในเวลา <math>O(E log E (log log E)3)</math> ซึ่ง <math>E</math> คือจำนวนเส้นเชื่อม และ <math>V</math> คือจำนวนปม โดยอธิบายการทำงานของเวลาได้ดังนี้
ดังนั้นจึงใช้เวลาทั้งสิ้นของขั้นตอนวิธีนี้ <math>O(E log V (log log V)3)</math>
เพิ่มเติม.
เป็นขั้นตอนวิธีการแก้ปัญหาที่คิดแบบง่าย ๆ และตรงไปตรงมา โดยพิจารณาว่าข้อมูลที่มีอยู่ในขณะนั้นมีทางเลือกใดที่ ให้ผลตอบแทนคุ้มที่สุด ขั้นตอนวิธีจะหาทางเลือกที่ดูดีที่สุดในขณะนั้นซึ่งถ้าข้อมูลนั้นพอเพียงที่จะทำให้สรุปคำตอบที่ดีที่สุด เราจะได้ขั้นตอนวิธีที่มีประสิทธิภาพ โดยทั่วไปการนำไปใช้กับ Optimization problem เพราะว่า เราต้องการการตัดสินใจว่าทางเลือกในปัจจุบันมีค่าตอบแทนมากที่สุดหรือน้อยที่สุดหรือไม่
ส่วนประกอบที่เชื่อมกันแบบเข้ม

ส่วนประกอบที่เชื่อมกันแบบเข้ม  คือ กราฟที่เชื่อมกันแบบเข้ม (Strongly Connected Graph) ซึ่งเป็นกราฟย่อยที่ใหญ่ที่สุดในกราฟใหญ่ หรือ กราฟย่อยใหญ่ที่สุดที่เป็นการเชื่อมกันแบบเข้ม
กราฟที่เชื่อมกันแบบเข้ม.
กราฟที่เชื่อมกันแบบเข้ม  คือ กราฟระบุทิศทาง  ที่มี วิถี ระหว่างทุก ๆ คู่ปม ทั้งไปและกลับ หรือ วิถี จากแต่ละจุดในกราฟ ไปยังทุกจุดอื่น ๆ ในกราฟ โดยเฉพาะในที่นี้หมายถึง ถ้ามี วิถีจาก a ไป b แล้วก็จะต้องมีวิถีจาก b กลับมา a ด้วยเช่นกัน
ขั้นตอนวิธีในการหา.
ขั้นตอนวิธีในการหา ส่วนประกอบที่เชื่อมกันแบบเข้มในกราฟที่เชื่อมกันแบบเข้มนั้นมีหลายวิธี ที่มีประสิทธิภาพดีที่นิยมใช้ ได้แก่ ขั้นตอนวิธีของโกสรชุ (Kosaraju's algorithm) ขั้นตอนวิธีของทาร์จัน (Tarjan's algorithm) และขั้นตอนวิธีของกาโบว์  แต่ขั้นตอนวิธีของทาร์จัน และขั้นตอนวิธีของกาโบว์ นั้นมักจะถูกนำมาใช้ในทางปฏิบัติมากกว่าเพราะว่าให้ประสิทธิภาพที่ดีกว่า เนื่องจากมีการเดินทางเข้าไปในกราฟเพียงแค่รอบเดียวเท่านั้น ต่างจากขั้นตอนวิธีของโกสรชุ ซึ่งต้องเดินทางเข้าไปในกราฟถึงสองครั้ง
ประสิทธิภาพการทำงาน.
ประสิทธิภาพการทำงานในการหาส่วนประกอบที่เชื่อมกันแบบเข้มในกราฟที่เชื่อมกันแบบเข้มนั้น จะขึ้นอยู่กับว่าจะใช้ขั้นตอนวิธีแบบใดในการหาดังนี้
การนำไปใช้งาน.
การเชื่อมโยงกันของเว็บไซต์.
มีการนำความรู้ทางด้านโครงสร้างกราฟไปใช้ประโยชน์ในการการประมวลผล หรือการสืบค้นข้อมูลต่างๆในทางอินเทอร์เน็ต (Information Retrieval) เพื่อให้การสืบค้นข้อมูลต่าง ๆ สามารถทำได้ง่ายยิ่งขึ้น
และในการใช้งาน ส่วนประกอบที่เชื่อมกันแบบเข้ม (Strongly Connected Component) นี้จะใช้ในเป็นลักษณะการเชื่อมโยงกันของเว็บไซต์ ซึ่งเป็นกลุ่มของเว็บไซต์ที่เป็นที่นิยม โดยเว็บไซต์ในกลุ่มนี้จะมีการเชื่อมโยงกันเองอย่างเหนียวแน่น (เนื่องจากในกลุ่มต่างก็เป็นที่นิยมในอินเทอร์เน็ตเช่นกัน) ตัวเนื้อหา มักเป็นเนื้อหาที่ผู้บริโภคข้อมูลข่าวสารนั้นต้องการ จึงเป็นเรื่องธรรมดาที่เว็บไซต์เหล่านี้จะถูกเว็บไซต์หนึ่งอ้างถึง และด้วยปริมาณผู้ใช้ที่มากจึงขับเคลื่อนผู้ใช้โดยการอ้างไปยังเว็บไซต์อื่นอีกเช่นกัน
ช่วยแก้ปัญหาเอ็นพีบริบูรณ์.
นำความรู้ในการหาส่วนประกอบที่เชื่อมกันแบบเข้ม ไปใช้ในปัญหาแบบเอ็นพีบริบูรณ์ เพื่อช่วยให้แก้ปัญหาได้ง่ายและเร็วขึ้น
ยกตัวอย่างเช่น ปัญหาการให้สีกราฟ (Graph Coloring) ซึ่งหากกราฟมีขนาดใหญ่ การใช้เอ็นพีบริบูรณ์ในการแก้ปัญหานั้นจะใช้เวลานานมาก
ซึ่งเราสามารถใช้ การหาส่วนประกอบที่เชื่อมกันแบบเข้ม มาช่วยให้แก้ได้ง่ายแล้วเร็วขึ้นโดย
ท็อป ซีเคร็ต วัยรุ่นพันล้าน

ท็อป ซีเคร็ต วัยรุ่นพันล้าน  เป็นภาพยนตร์ไทยแนวดราม่า ชีวประวัติ ที่ออกฉายในปี พ.ศ. 2554 กำกับโดย ทรงยศ สุขมากอนันต์ เขียนบทโดย นวพล ธำรงรัตนฤทธิ์ นำแสดงโดย พชร จิราธิวัฒน์ สมบูรณ์สุข นิยมศิริ และ วลันลักษณ์ คุ้มสุวรรณ ภาพยนตร์นี้ได้รับแรงบันดาลใจจากชีวิตของอิทธิพัทธ์ กุลพงษ์วณิชย์ เจ้าของธุรกิจขนมสาหร่ายทอด "เถ้าแก่น้อย" ผลิตโดยนาดาวบางกอก และจัดจำหน่ายโดยจีทีเอช 
เรื่องย่อภาพยนตร์.
ภาพยนตร์แรงบันดาลใจจากเรื่องราวที่เกิดขึ้นในปี พ.ศ. 2547 จะพาคุณไปรู้จักกับเรื่องราวจากชีวิตเบื้องลึกของ ต๊อบ อิทธิพัฒน์ (พชร จิราธิวัฒน์) เจ้าของธุรกิจสาหร่ายเถ้าแก่น้อย วัยรุ่นไทยที่พลิกชีวิตจากเด็กติดเกมส์ออนไลน์ เด็กมัธยมปลายที่เคยถูกครูฝ่ายปกครองค่อนขอดว่าเรียนจบแล้วจะไปทำอะไรกิน จนกลายมาเป็นวัยรุ่นพันล้านในวันนี้ต๊อบก้าวกระโดดมาถึงจุดนี้ได้อย่างไร แน่นอนว่าใครๆ ก็อยากรวย แต่ไม่ใช่ทุกคนที่จะกล้าลงมือรวยแบบต๊อบอะไรคือสิ่งที่ต๊อบต้องฝ่าฝัน อะไรคือสิ่งที่ต๊อบต้องแลกให้กับคำว่า "รวย" อะไรคือมูลค่าที่แท้จริงของความรวย และอะไรคือสิ่งที่ผุดขึ้นในหัวของต๊อบเมื่อเขาได้ลองชิมสาหร่ายทอดบรรจุกระป๋องแบบโอท็อปเป็นครั้งแรก "อร่อย" "ซื้อที่ไหนนะ" "ราคาเท่าไหร่" "ฝากซื้อกี่กระป๋องดี" พบกับคำตอบที่ทำให้ต๊อบรวยพันล้าน แต่คุณไม่ ใน TOP SECRET วัยรุ่นพันล้าน
แคมป์เดวิด

แคมป์เดวิด  เป็นสถานที่เป็นส่วนตัว (retreat) ในชนบทของประธานาธิบดีแห่งสหรัฐอเมริกาและอาคันตุกะ ตั้งอยู่ในเนินเขาที่มีป่าไม้เบาบางห่างจากกรุงวอชิงตัน ดี.ซี. ไปทางเหนือ-ตะวันออกเฉียงเหนือราว 100 กิโลเมตร โดยกรรมสิทธิ์เป็นของอุทยานเขาคาทอกทิน (Catoctin Mountain Park) ในเฟรเดอริกเคาน์ตี รัฐแมริแลนด์ ใกล้กับเธอร์มอนต์ (Thurmont) ที่ระดับความสูงอย่างน้อย 1,850 ฟุต มีชื่ออย่างเป็นทางการว่า หน่วยสนับสนุนทางเรือเธอร์มอนต์ (Naval Support Facility Thurmont) และทางเทคนิคแล้วเป็นสถานที่ทางทหาร มีบุคลากรส่วนใหญ่มาจากกองทัพเรือสหรัฐและเหล่านาวิกโยธินสหรัฐ
แต่เดิมรู้จักกันในชื่อ ไฮ-คาทอกทิน (Hi-Catoctin) แคมป์เดวิดสร้างขึ้นเป็นค่ายสำหรับเจ้าหน้าที่รัฐบาลกลางและครอบครัว โดย WPA เริ่มก่อสร้างใน ค.ศ. 1935 เปิดใน ค.ศ. 1938 ใน ค.ศ. 1942 ได้ถูกดัดแปลงเป็นสถานที่เป็นส่วนตัวของประธานาธิบดีโดยแฟรงกลิน ดี. โรสเวลต์ และเปลี่ยนชื่อใหม่เป็น แชงกรีลา แคมป์เดวิดได้ชื่อปัจจุบันจากดไวต์ ดี. ไอเซนฮาวร์ เพื่อเป็นเกียรติแก่บิดาและหลานชาย (grandson) ซึ่งทั้งคู่ชื่อเดวิด แคมป์เดวิดไม่เปิดแก่สาธารณะ อุทยานเขาคาทอกทินไม่ระบุตำแหน่งแคมป์เดวิดในแผนที่ทางการของอุทยานด้วยเหตุผลด้านความเป็นส่วนตัวและความมั่นคง
ตำบลบางกุ้ง (อำเภอห้วยยอด)

บางกุ้งเป็นตำบลหนึ่งในจังหวัดตรัง เดิมได้รวมกับตำบลวังคีรี แต่ต่อมาได้แยกออกจากกัน เพราะการปกครองไม่สะดวก ระชาชนส่วนใหญ่นับถือศาสนาพุทธ แบ่งเขตการปกครอง 9 หมู่บ้าน
ภูมิศาสตร์.
ตำบลบางกุ้งเป็นตำบลหนึ่งในอำเภอห้วยยอด
ภูมิประเทศเป็นที่เนินสูงสลับกับที่ราบลุ่มเป็นต้นกำเนิดของคลองหลายสาย เช่น คลองบางกุ้ง
การแบ่งเขตการปกครอง.
ตำบลบางกุ้งประกอบด้วย 9 หมู่บ้าน ได้แก่
ประชากร.
ประชากรในตำบลบางกุ้งมี 1,024 ครัวเรือน และ มีจำนวนประชากร 3,935 คน 
เศรษฐกิจ.
ประชากรส่วนใหญ่ประกอบอาชีพทำสวนยางพาราและประกอบอาชีพทำนาเป็นหลัก
เอชไอวี/เอดส์ในแอฟริกา

เอชไอวี/เอดส์ เป็นปัญหาใหญ่ด้านสาธารณสุขและสาเหตุหลักที่ทำให้ประชากรจำนวนมากในแอฟริกาเสียชีวิต มีการประเมินว่าแอฟริกามีผู้ป่วยเอชไอวีมากถึง 67% ของโลก และผู้เสียชีวิตจากโรคเอดส์ 72% ทั่วโลกใน พ.ศ. 2552 อยู่ในแอฟริกา
โครงการโรคเอดส์แห่งสหประชาชาติ (UNAIDS) พยากรณ์ผลของภูมิภาคจนถึง พ.ศ. 2568 ซึ่งมีตั้งแต่การไม่เพิ่มขึ้นและการลดลงของจำนวนผู้เสียชีวิตเริ่มตั้งแต่ประมาณ พ.ศ. 2555 ไปจนถึงการเพิ่มขึ้นของการเสียชีวิตอย่างต่อเนื่องจนเข้าขั้นหายนะ โดยเป็นไปได้ว่าอาจมีผู้ป่วยมากถึง 90 ล้านคน
โดยปราศจากการรักษาพยาบาลและยา (อย่างยาต้านไวรัส) ซึ่งหาได้ในประเทศพัฒนาแล้ว ประชากรจำนวนมากในแอฟริกาจะยิ่งมีการพัฒนาของเอดส์มากยิ่งขึ้น พวกเขาไม่เพียงแต่จะไม่สามารถไปทำงานได้เท่านั้น แต่ยังต้องได้รับการรักษาพยาบาลอย่างสำคัญด้วย ซึ่งมีแนวโน้มจะก่อให้เกิดการล่มสลายของเศรษฐกิจและสังคมได้
ในบทความชื่อ "Death Stalks A Continent" (ความตายย่องเข้าทวีป) โจฮันนา แมกเกียรีพยายามอธิบายความรุนแรงของปัญหา "คนที่แข็งแรงที่สุดของสังคม มิใช่คนที่อ่อนแอที่สุด เป็นผู้ที่จะตาย ผู้ใหญ่หายไป ทิ้งคนชราและเด็กไว้เบื้องหลัง คุณไม่สามารถนิยามกลุ่มเสี่ยงได้ ทุกคนที่มีเพศสัมพันธ์ล้วนเสี่ยงหมด เด็กทารกก็เช่นกัน ได้รับเชื้อผ่านมารดาโดยไม่เจตนา น้อยครอบครัวนักที่ไม่มีผู้ป่วยเอดส์เลย ส่วนใหญ่ไม่รู้ว่าพวกเขาติดเชื้ออย่างไรหรือเมื่อไหร่ หลายคนไม่เคยรู้เลยว่าพวกเขาติดเชื้อ หลายคนที่รู้ตัวก็ไม่บอกใครเลยว่าพวกเขากำลังรอความตายอยู่"
ซันดรู รูเซ็ลย์

อะลักซันดรา รูเซ็ลย์ อี ฟาลิว  หรือเป็นที่รู้จักในชื่อ ซันดรู รูเซ็ลย์  เกิดเมื่อวันที่ 6 มีนาคม พ.ศ. 2507 ที่เมืองบาร์เซโลนา ประเทศสเปน ปัจจุบันเป็นประธานสโมสรฟุตบอลบาร์เซโลนา เขาจบการศึกษาปริญญาโทบริหารธุรกิจจากวิทยาลัยการจัดการและการบริหารธุรกิจ (เอซาเด) เมืองบาร์เซโลนา เขาเป็นที่รู้จักในฐานะเป็นผู้นำรอนัลดีนโยมาสู่สนามกัมนอว์ใน พ.ศ. 2546
นาราชิโนะ

นาราชิโนะ  เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 20.99 ตารางกิโลเมตร ในปี พ.ศ. 2554 มีจำนวนประชากร 164,809 คน
ลักษณะภูมิศาสตร์.
ตั้งอยู่ทางทิศตะวันตกเฉียงเหนือของจังหวัดชิบะ มีอาณาเขตติดกับอ่าวโตเกียวทางทิศตะวันตกเฉียงใต้
สโมสรฟุตบอลชัคตาร์ดอแนตสก์

สโมสรฟุตบอลชัคตาร์ดอแนตสก์  เป็นสโมสรฟุตบอลอาชีพยูเครน จากเมืองดอแนตสก์ สโมสรได้เข้าชิงการแข่งขันฟุตบอลยุโรปหลายครั้ง โดยปัจจุบันมักได้ลงแข่งขันในยูฟ่าแชมเปียนส์ลีก ยังเป็นสโมสรยูเครนสโมสรแรกที่ชนะในยูฟ่าคัพ ในปี ค.ศ. 2009 เป็นหนึ่งใน 2 สโมสรของยูเครนที่ชนะในการแข่งขันหลักของยูฟ่า อีกสโมสรคือ ดือนามอกือยิว
 "ณ วันที่ 2 กันยายน 2019"
ผู้เล่นชุดปัจจุบัน.
<templatestyles src="Template:Football squad player/styles.css" />
พระครูธรรมกิจโกศล (นอง ธมฺมภูโต)

พระอาจารย์นอง ธัมมภูโต (15 ตุลาคม พ.ศ. 2462 - 11 กันยายน พ.ศ. 2542) ท่านเป็นสหธรรมิกที่ใกล้ชิดกับ หลวงปู่ทิม วัดช้างให้ ท่านมีส่วนร่วมในการจัดสร้างและปลุกเสกพระเครื่องหลวงปู่ทวดมาตั้งแต่ปี พ.ศ. 2497หลังจากที่ พระอาจารย์ทิม ได้มรณภาพลง ท่านได้กลายเป็นกำลังสำคัญในการทำพิธีต่าง ๆ อันเกี่ยวเนื่องกับพระเครื่องหลวงปู่ทวดแทนพระอาจารย์ทิม
ประวัติ.
พระอาจารย์นอง ท่านเกิดเมื่อวันที่ 15 ตุลาคม พ.ศ. 2462 ตรงกับสมัยรัชกาลที่ 6 ณ บ้านนาประดู่ อำเภอมะกรูด จังหวัดปัตตานี เป็นบุตรของนายเรือง และนางทองเพ็ง หน่อทอง บรรพชาเมื่อปี พ.ศ. 2481 ขณะมีอายุได้ 19 ปี อุปสมบทเมื่อปี พ.ศ. 2483 เมื่อวันที่ 27 มิถุนายน ณ พัทธสีมา วัดนาประดู่ โดยมีพระครูพิบูลย์สมณวัตร วัดมุจลินทวาปีวิหาร เป็นพระอุปัชฌาย์ พระอธิการคำ ตสฺสโร วัดบุพพนิมิต และ พระอธิการแดง ธมฺมโชโต วัดนาประดู่ เป็นพระกรรมวาจาจารย์และพระอนุสาวนาจารย์ตามลำดับ
ผลงาน.
ในปี พ.ศ. 2507 ได้เริ่มสร้างวัตถุมงคลเป็นครั้งแรก คือ พระเครื่องหลวงพ่อทวดหมานและพระสามทวด ปลุกเสกร่วมกับพระอาจารย์ทิม แห่งวัดช้างให้ ที่ได้รับความนิยมสูงสุด คือรุ้นที่สร้างในปี พ.ศ. 2514 ซึ่งเป็นพระพิมพ์หลวงปู่ทวด มีด้วยกันหลายพิมพ์ เครื่องราวของขลังที่ได้รับความนิยมคือ ตะกรุดลูกปืน (ตะกรุดนารายณ์แปลงรูป) นอกจากนี้ยังมีวัตถุมงคลรุ่นอื่นๆล้วนได้รับความนิยมจากนักสะสมพระเครื่องแทบทั้งสิ้นเนื่องจากมีประสบการณ์เกิดขึ้นมากมายโดยต่างก็รอดพ้นภยันตรายมาได้อย่างน่าอัศจรรย์ เป็นที่โจษขานเล่าลือไปทั่วประเทศ
มรณภาพ.
พระอาจารย์นอง ท่านได้ถึงแก่มรณภาพเมื่อวันที่ 11 กันยายน พ.ศ. 2542 ตรงกับสมัยรัชกาลที่ 9 รวมสิริอายุได้ 79 ปี 58 พรรษา ณ โรงพยาบาลโคกโพธิ์ มีพิธีพระราชทานเพลิงศพเมื่อวันที่ 20 พฤษภาคม พ.ศ. 2545 ณ วัดทรายขาว จังหวัดปัตตานี
นคร

นคร  เป็นนิคมมนุษย์ค่อนข้างใหญ่และถาวร แม้จะไม่มีการตกลงว่า คำว่า "นคร" ความหมายแตกต่างจากคำว่า "เมือง" อย่างไร หลายนครมีสถานะการปกครอง กฎหมาย และประวัติศาสตร์เฉพาะตัวตามกฎหมายท้องถิ่น
โดยปกตินครมีระบบการสุขาภิบาล สาธารณูปโภค การใช้ที่ดิน ที่อยู่อาศัยและการขนส่งซับซ้อน การมุ่งการพัฒนาอำนวยความสะดวกแก่ปฏิสัมพันธ์ระหว่างประชากรกับธุรกิจอย่างมาก ซึ่งเป็นประโยชน์แก่ทั้งสองฝ่ายไปพร้อมกัน นครใหญ่หรือเรียก "มหานคร" (metropolis) โดยปกติแล้วมีเขตชานเมือง (suburb) และบริเวณเชื่อมชนบทกับเมือง (exurb) นครเหล่านี้มักเกี่ยวกับพื้นที่มหานครและพื้นที่เขตเมือง โดยผู้ไปกลับเป็นประจำ (commuter) ทางธุรกิจจำนวนมากเดินทางไปในเขตเมืองเพื่อหางานทำ เมื่อนครขยายขอบเขตออกไปกว้างพอถึงนครอีกแห่งหนึ่ง พื้นที่ตรงนั้นสามารถถือว่าเป็นเขตเมืองขยาย (conurbation) หรืออภิมหานคร (megalopolis) ได้
พระครูสิทธิสารคุณ (จาด คงฺคสโร)

หลวงพ่อจาด (17 มีนาคม พ.ศ. 2415 - 10 มิถุนายน พ.ศ. 2499) ท่านเป็นอดีตเจ้าอาวาสวัดบางกะเบา นามของท่านเป็นที่รู้จักในสมัยสงครามโลกครั้งที่สอง มีสมญานามเรียกขานคล้องจองว่า "จาด จง คง อี๋" สำหรับค่านิยมอันสูงสุดของวัตถุมงคลของท่านนั้นได้แก่ เหรียญลงยานั่งเต็มองค์ปี พ.ศ. 2483 ตอกหมายเลข และที่ตามมาเป็นอันดับสองคือ เหรียญ จ.เจริญลาภ ทั้งสองเหรียญนี้ถ้าอยู่ในสภาพเดิมๆสวยสมบูรณ์มีค่านิยมสูงถึงหลักแสนบาทเลยทีเดียว
ประวัติ.
หลวงพ่อจาด ท่านเกิดเมื่อวันที่ 17 มีนาคม พ.ศ. 2415 ตรงกับรัชสมัยพระบาทสมเด็จพระจุลจอมเกล้าเจ้าอยู่หัว ที่จังหวัดฉะเชิงเทรา บิดาชื่อ นายเป๊อะ วงษ์กำนุช ส่วนมารดาได้ถึงแก่กรรมในขณะที่ท่านยังเด็ก อุปสมบทเมื่อวันที่ 13 เมษายน พ.ศ. 2436 โดยมีพระครูปราจีนมุนี (หลวงพ่อทอง) วัดหลวงปรีชากูล เป็นพระอุปัชฌาย์ พระอาจารย์อ้วน วัดบ้านสร้าง เป็นพระกรรมวาจาจารย์ และพระอาจารย์หลี วัดบางคาง เป็นพระอนุสาวนาจารย์ เมื่ออุปสมบทแล้ว ท่านได้จำพรรษาที่วัดเกาะแก้วเวฬุวัน จังหวัดฉะเชิงเทรา เพื่อเรียนกรรมฐานกับพระอาจารย์จัน ครั้นพรรษาที่ 2 จึงได้ไปศึกษาพระปริยัติธรรมกับพระอาจารย์อยู่ วัดไกรสีห์ กรุงเทพมหานคร เมื่อพรรษาที่ 4 ท่านได้กลับมาจำพรรษาอยู่ที่วัดบางกะเบา จังหวัดปราจีนบุรี ปี พ.ศ. 2497 เป็นเจ้าคณะแขวงอำเภอบ้านสร้างเมื่อปี พ.ศ. 2461 และเป็นพระอุปัชฌาย์ในปี พ.ศ. 2470 รับสมณศักดิ์เป็น พระครูสิทธิสารคุณ วัตถุมงคลของท่านที่สร้างในครั้งที่ยิ่งใหญ่คือ ครั้นที่เกิดสงครามเอเซียบูรพาปี พ.ศ. 2483 ซึ่งพระคณาจารย์ผู้ทรงวิทยาคมทั่วประเทศก็ได้จัดสร้างวัตถุมงคลแจกทหารกันในปีนี้เป็นปีพิเศษ ส่วนหลวงพ่อจาดท่านสร้างเป็นเหรียญนั่งเต็มองค์ ด้านหลังเป็นพระมหาอุตม์นั่งอยู่กลางดอกบัว มีเนื้อเงินลงยาและเหรียญทองแดง ได้มีผู้ประจักษ์ถึงความศักดิ์สิทธิ์กันเป็นจำนวนมาก ท่านมรณภาพเมื่อวันที่ 10 มิถุนายน พ.ศ. 2499 ตรงกับรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตร รวมอายุได้ 84 ปี 63 พรรษา
รายละเอียดวัตถุมงคลของท่านสามารถดูได้ที่ : https://www.pra-gejisiam.com/2023/09/watbangkrabao.html
สปอร์ติงลิสบอน

สโมสรกีฬาโปรตุเกส  หรือเรียกในภาษาอังกฤษว่า สปอร์ติงลิสบอน  เป็นสโมสรกีฬาหลายประเภทของโปรตุเกส จากกรุงลิสบอน เมืองหลวงของประเทศ ถึงแม้ว่าสโมสรจะประสบความสำเร็จในกีฬาหลายประเภท แต่เป็นที่รู้จักมากที่สุดกับสโมสรฟุตบอล สโมสรก่อตั้งที่เมืองลิสบอนเมื่อวันที่ 1 กรกฎาคม ค.ศ. 1906 เป็นหนึ่งในสามสโมสรฟุตบอลที่ใหญ่ที่สุดในโปรตุเกส ร่วมไปกับไบฟีกาและโปร์ตู 
สโมสรมีสมาชิกลงทะเบียนมากกว่า 1 แสนคน ในการแข่งขันภายในประเทศ สปอร์ติงชนะในการแข่งขันปรีไมราลีกา 20 ครั้ง และเป็นแชมป์ในถ้วยโปรตุเกส 25 ครั้ง และชนะในถ้วยซูเปอร์คัพโปรตุเกส 9 ครั้ง (รวมชนะ 54 ครั้งสำหรับถ้วยภายในประเทศ) และเคยชนะในการแข่งขันระหว่างประเทศ ในถ้วยยูฟ่าคัพวินเนอร์สคัพฤดูกาล 1963–64 และเป็นรองชนะเลิศในยูฟ่าคัพ 2004-05
ผู้เล่นชุดปัจจุบัน.
<templatestyles src="Template:Football squad player/styles.css" />
โป๊กเกอร์เฟซ

โป๊กเกอร์เฟซ  เป็นเพลงที่ 2 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้มเดอะเฟม เขียนโดยเลดีกากาและเรดวัน ผลิตโดยเรดวัน ถูกปล่อยทั่วโลกวันที่ 23 กันยายน ค.ศ. 2008
โป๊กเกอร์เฟซได้รับคำชื่นชมจากนักวิจารณ์เพลง จากการเลียนเสียงหุ่นยนต์ของเพลง ทำให้เพลงนี้ขึ้นชาร์ตอันดับต้น ๆ ในหลาย ๆ ประเทศ เช่น สหรัฐอเมริกา อังกฤษ ออสเตรเลีย นิวซีแลนด์ แคนาดา และประเทศในยุโรป โป๊กเกอร์เฟซเป็นซิงเกิลที่ขายดีที่สุดในปี ค.ศ. 2009 ในทั่วโลก โดยมียอดขายกว่า 9.5 ล้านแผ่น เป็นหนึ่งในซิงเกิลที่ขายดีที่สุดตลอดกาลมียอดขายกว่า 14 ล้านชุด มิวสิกวิดีโอเพลงประกอบไปด้วยกาก้า ที่ร้องเพลงในชุดต่าง ๆ และเล่นไพ่ในวิลล่า 
เพลงนี้ยังได้รับการเสนอชื่อเข้าชิงรางวัลแกรมมี ทั้งสาขาเพลงแห่งปีและสาขาบันทึกเสียงแห่งปี ในงานระกาศรางวัลแกรมมี่ ครั้งที่ 52และยังได้รับรางวัลบันทึกการเต้นรำที่ดีที่สุด
ชาร์ต.
<templatestyles src="Col-begin/styles.css"/>
จัสต์แดนซ์

จัสต์แดนซ์  เป็นเพลงที่ 1 โดยศิลปินและนักแต่งเพลงชาวอเมริกัน เลดีกากา จากสตูดิโออัลบั้ม เดอะเฟม (2008) เขียนโดย เลดีกากา, เรดวัน และ เอค่อน, และผลิตโดย เรดวัน ถูกปล่อยทั่วโลกวันที่ 8 เมษายน ค.ศ. 2008
เพลงนี้ได้รับคำชื่มชมอย่างมากจากนักวิจารณ์เพลง ทำให้ติดชาร์ตในหลาย ๆ ประเทศ เช่น สหรัฐ ออสเตรเลีย แคนาดา สาธารณรัฐไอร์แลนด์เนเธอร์แลนด์ และสหราชอาณาจักร รวมถึงการเข้าถึงติดสิบอันดับในหลาย ๆ ประเทศ จัสต์แดนซ์ยังติด"บิลบอร์ดฮอต 100" นาน 5 เดือน หลังจากที่ถูกปล่อยออกมาในเดือนเมษายน ค.ศ. 2008 เป็นหนึ่งในซิงเกิลที่ขายดีที่สุดของเวลาทั้งหมด มียอดขายมากกว่า 10 ล้านชุด
มิวสิกวิดีโอของเพลง เลดีกากา จะปรากฏตัวในงานปาร์ตี้ที่เพลงเธอเล่น ด้วยความเพลิดเพลิน ในปี ค.ศ. 2009 เพลงได้รับการเสนอชื่อชิงรางวัลแกรมมี่ในประเภทการบันทึกการเต้นที่ดีที่สุด
การเขียนและแรงบันดาลใจ.
จัสต์แดนซ์ เขียนโดยกาก้า, เอค่อน และเรดวัน ซึ่งเป็นผู้ผลิตเพลงดังกล่าว ในการให้สัมภาษณ์กับ Contactmusic.com กาก้าอธิบายว่า "จัสต์แดนซ์" เป็นเสียงบันทึกที่มีความสุข และควรจะได้รับการชื่นชมจากคนที่กำลังเดินผ่านช่วงเวลาที่ยากลำบาก เช่น การสูญเสียงาน และที่อยู่อาศัย เป็นต้น กาก้าบอกว่าเธอคิดว่า "ทุกคนกำลังมองหาเพลงที่พูดถึงความสุขในชีวิต จิตใจของเรา และมีช่วงเวลาที่ดี ๆ นี่เป็นเพียงแค่เรื่องเดียวเท่านั้น บันทึกเหล่านั้นมันรู้สึกดีจริง ๆ และเมื่อคุณฟังมันจะทำให้คุณรู้สึกดี"
ชาร์ต.
<templatestyles src="Col-begin/styles.css"/>
เหตุโจมตีด้วยแอนแทรกซ์ พ.ศ. 2544

-->
เหตุโจมตีด้วยแอนแทรกซ์ พ.ศ. 2544 ในสหรัฐอเมริกา หรือรู้จักกันในชื่อ อเมริแทรกซ์ (Amerithrax) จากชื่อคดีของสำนักงานสอบสวนกลางแห่งสหรัฐอเมริกา (FBI) เกิดขึ้นช่วงหลายสัปดาห์เริ่มตั้งแต่วันที่ 18 กันยายน พ.ศ. 2544 หนึ่งสัปดาห์หลังเหตุวินาศกรรม 11 กันยายน พ.ศ. 2544 
จดหมายบรรจุสปอร์แอนแทรกซ์ ถูกส่งไปยังสำนักข่าวหลายสำนัก และสมาชิกวุฒิสภาสหรัฐพรรคเดโมแครตสองคน เป็นเหตุให้มีผู้เสียชีวิต 5 คน และอีก 17 คนได้รับเชื้อ ตามข้อมูลของ FBI การสอบสวนติดตามหาตัวผู้กระทำความผิดนั้นกลายมาเป็น "หนึ่งในการสอบสวนครั้งใหญ่ที่สุดและซับซ้อนที่สุดในประวัติศาสตร์การบังคับใช้กฎหมาย"
ประเด็นหลักในช่วงปีแรกของการสอบสวนคือ ผู้เชี่ยวชาญอาวุธชีวภาพชื่อ สตีเฟน แฮทฟิลล์ (Steven Hatfill) ซึ่งสุดท้ายแล้วพ้นจากข้อกล่าวหา ผู้ต้องสงสัยอีกคนหนึ่ง บรูซ เอ็ดเวิร์ดส อีวินส์ (Bruce Edwards Ivins) กลายมาเป็นจุดสนใจของการสอบสวนตั้งแต่วันที่ 4 เมษายน พ.ศ. 2548 อีวินส์เป็นนักวิทยาศาสตร์ผู้ทำงานที่ห้องปฏิบัติการป้องกันด้านชีวภาพ (biodefense) ของรัฐบาลที่ฟอร์ตเดทริก (Fort Detrick) ในเฟรเดอริก รัฐแมริแลนด์ วันที่ 11 เมษายน พ.ศ. 2550 อีวินส์ถูกกักให้อยู่ใต้การเฝ้าตรวจเป็นบางครั้ง และเอกสาร FBI ระบุว่า "บรูซ เอ็ดเวิร์ดส อีวินส์เป็นผู้ต้องสงสัยที่อ่อนไหวอย่างยิ่งในเหตุการโจมตีด้วยแอนแทรกซ์ พ.ศ. 2544" วันที่ 27 กรกฎาคม พ.ศ. 2551 อีวินส์ฆ่าตัวตายด้วยการทานพาราเซตามอลเกินขนาด
วันที่ 6 สิงหาคม พ.ศ. 2551 แม้จะไม่มีหลักฐานโดยตรงยืนยันการมีส่วนเกี่ยวข้องของอีวินส์ อัยการของรัฐประกาศให้เขาเป็นผู้กระทำผิดเพียงคนเดียวในอาชญากรรมนี้ สองวันให้หลัง สมาชิกวุฒิสภา ชาร์ลส แกรสลีย์ และสมาชิกสภาผู้แทนราษฎร รัช โฮลท์ เรียกร้องให้มีการไต่สวนกระทรวงยุติธรรมและการรับมือกับการสอบสวนของ FBI วันที่ 19 กุมภาพันธ์ พ.ศ. 2553 FBI ปิดการสอบสวนอย่างเป็นทางการ
บทวิจารณ์วิธีทางวิทยาศาสตร์ซึ่งใช้ในการสอบสวนที่สถาบันวิทยาศาสตร์แห่งชาติ ซึ่งตีพิมพ์เมื่อเดือนกุมภาพันธ์ พ.ศ. 2554 ตั้งข้อสงสัยในการสรุปของรัฐบาลสหรัฐว่าอีวินส์เป็นผู้ก่อการ บทวิจารณ์พบว่า แม้ชนิดของแอนแทรกซ์ซึ่งใช้ในจดหมายจะระบุถูกต้องว่าเป็นแบคทีเรียสายพันธุ์เอมส์ (Ames strain) แต่ไม่พบหลักฐานทางวิทยาศาสตร์เพียงพอสำหรับการยืนยันของ FBI ที่ว่ามันมีแหล่งกำเนิดจากห้องปฏิบัติการของอีวินส์ FBI โต้โดยชี้ว่าผู้จัดทำบทวิจารณ์ยืนยันว่า ไม่มีความเป็นไปได้ที่จะบรรลุข้อสรุปแน่ชัดตามหลักวิทยาศาสตร์เพียงอย่างเดียว และว่า ปัจจัยหลายอย่างประกอบกันทำให้ FBI สรุปว่าอีวินส์เป็นผู้ก่อการ บางข้อมูลเกี่ยวกับคดีที่เกี่ยวข้องกับปัญหาทางจิตของอีวินส์ยังคง "ถูกผนึก" รัฐบาลสหรัฐยุติคดีความที่ยื่นฟ้องโดยภรรยาม่ายของเหยื่อ บ็อบ สตีเฟนส์ โดยจ่ายค่าชดเชย 2.5 ล้านเหรียญสหรัฐ โดยไม่มีการรับผิด ตามแถลงการณ์ในข้อตกลง การยุติคดีมีวัตถุประสงค์เพื่อ "หลีกเลี่ยงค่าใช้จ่ายและความเสี่ยงของการฟ้องร้องต่อไป"
แอนแทรกซ์

แอนแทรกซ์, โรคกาลี หรือ ไข้เลือดดำ  เป็นโรคเฉียบพลันซึ่งเกิดจากแบคทีเรีย "Bacillus anthracis" รูปแบบส่วนใหญ่ของโรครุนแรงถึงขั้นเสียชีวิต และมีผลต่อทั้งมนุษย์และสัตว์อื่น ปัจจุบันมีวัคซีนที่มีประสิทธิภาพต่อแอนแทรกซ์แล้ว และโรคบางรูปแบบสนองดีต่อการรักษาปฏิชีวนะ
เช่นเดียวกับแบคทีเรียอีกหลายชนิดในจีนัสบาซิลลัส "Bacillus anthracis" สามารถสร้างเอนโดสปอร์พักตัว (มักเรียกสั้น ๆ ว่า "สปอร์" แต่ระวังสับสนกับสปอร์ของฟังไจ) ซึ่งสามารถมีชีวิตอยู่ได้ในสภาพแวดล้อมโหดร้ายเป็นทศวรรษหรือกระทั่งศตวรรษ สปอร์เหล่านี้ถูกพบทั่วทุกทวีปของโลก ยกเว้นแอนตาร์กติกา เมื่อสปอร์ถูกสูดหรือกินเข้าไปในร่างกายสิ่งมีชีวิต หรือสัมผัสกับบาดแผลตรงผิวหนังของโฮสต์ (host) สปอร์เหล่านี้อาจมีปฏิกิริยาและเพิ่มจำนวนอย่างรวดเร็ว
สัตว์เลี้ยงลูกด้วยน้ำนมกินพืชทั้งที่เป็นสัตว์ป่าและสัตว์บ้านพบติดเชื้อแอนแทรกซ์ที่รับสปอร์เข้าทางปากหรือจมูกขณะกำลังกินหญ้า คาดกันว่าการกินเป็นทางที่สัตว์กินพืชติดต่อกับแอนแทรกซ์มากที่สุด สัตว์กินพืชที่อาศัยอยู่ในสภาพแวดล้อมเดียวกันอาจติดเชื้อจากการกินสัตว์ที่ติดเชื้อแล้ว สัตว์ที่ป่วยสามารถแพร่แอนแทรกซ์แก่มนุษย์ ไม่ว่าจะเป็นการติดต่อโดยตรงหรือโดยการบริโภคเนื้อของสัตว์ที่ติดเชื้อ
สปอร์แอนแทรกซ์สามารถผลิตแบบ in vitro (นอกร่างกาย) และใช้เป็นอาวุธชีวภาพได้ แอนแทรกซ์ไม่แพร่โดยตรงจากสัตว์หรือคนที่ติดเชื้อไปยังอีกคนหรือตัวหนึ่ง แต่แพร่โดยสปอร์ สปอร์เหล่านี้สามารถส่งผ่านได้โดยเสื้อผ้าหรือรองเท้า ร่างกายของสัตว์ที่มีแอนแทรกซ์อยู่ในช่วงที่ตายสามารถเป็นแหล่งสปอร์แอนแทรกซ์ได้
สาเหตุ.
ช่องทางการติดเชื้อ.
เชื้อแอนแทรกซ์สามารถเข้าสู่ร่างกายมนุษย์ได้ผ่านลำไส้ (การกิน) ปอด (การหายใจ) หรือผิวหนัง ซึ่งช่องทางแต่ละช่องทางจะทำให้เกิดอาการของโรคที่แตกต่างกัน แม้โดยทั่วไปแล้วผู้ติดเชื้อจะถูกกักกันแยกโรค แต่โดยปกติเชื้อนี้จะไม่ติดต่อจากคนสู่คน แต่หากผู้ป่วยมีอาการรุนแรงมากถึงขั้นเสียชีวิต ตัวเชื้อแบคทีเรียแอนแทรกซ์อาจเป็นแหล่งของการติดเชื้อได้ ดังนั้นการจัดการร่างจึงต้องมีกระบวนการระมัดระวังเป็นพิเศษ เพื่อไม่ให้เกิดการปนเปื้อนของเชื้อ โรคแอนแทรกซ์ที่ติดผ่านการหายใจหากไม่ได้รับการรักษาจนถึงขั้นแสดงอาการ มักเป็นอันตรายถึงชีวิต
ปียอตร์กุฟตรือบูนัลสกี

ปียอตร์กุฟตรือบูนัลสกี  เป็นเมืองในประเทศโปแลนด์และเป็นเมืองหลักของเทศมณฑลปียอตร์กุฟ ตั้งอยู่ตอนกลางของประเทศ ห่างจากเมืองวุชไปทางทิศตะวันออกเฉียงใต้ 45 กิโลเมตร มีประชากร 80,738 คน (ค.ศ. 2005) เมืองผลิตสิ่งทอ
ทะเลแทสมัน

ทะเลแทสมัน  เป็นทะเลส่วนหนึ่งของมหาสมุทรแปซิฟิกตอนใต้ อยู่ระหว่างด้านตะวันออกเฉียงใต้ของประเทศออสเตรเลียกับฝั่งตะวันตกของประเทศนิวซีแลนด์ ซึ่งห่างราว 2,000 กิโลเมตร มีความยาวจากเหนือไปใต้ราว 2,800 กิโลเมตร ทะเลตั้งชื่อตามนักสำรวจชาวดัตช์ อาเบิล ยันส์โซน ตัสมัน (Abel Janszoon Tasman) ซึ่งเป็นนักสำรวจชาวยุโรปที่ค้นพบนิวซีแลนด์และแทสเมเนียเป็นคนแรกเท่าที่มีการบันทึกมา ต่อมานักสำรวจชาวอังกฤษ กัปตันเจมส์ คุก เดินทางมาถึงทะเลแทสมันในคริสต์ทศวรรษ 1770 ในการเดินทางสำรวจครั้งแรกของเขา
พระครูกรุณาวิหารี (เผือก ปญฺญาธโร)

พระครูกรุณาวิหารี หรือ หลวงปู่เผือก (12 สิงหาคม พ.ศ. 2412 - 29 มีนาคม พ.ศ. 2501) เป็นพระเกจิอาจารย์ที่มีชื่อเสียงของจังหวัดสมุทรปราการในยุคกึ่งพุทธกาล พระเครื่องของท่านมีอานุภาพมากมาย มีประสบการณ์ในทางเมตตามหานิยม แคล้วคลาดอันตราย อธิษฐานได้ตามความปรารถนากล่าวคือท่านสำเร็จผงอิทธิเจ ผงปัถมัง ยันต์นะเมตตา ยันต์ฤๅษี ฯลฯ ซึ่งได้รับการถ่ายทอดมาจาก หลวงปู่ทอง อายะนะ แห่งวัดราชโยธา ศิษย์ร่วมสำนักเดียวกับท่านได้แก่ หลวงพ่อพัก วัดบึงทองหลาง หลวงปู่ปั้น วัดสะพานสูง (บางซื่อ) และหลวงพ่อผือก วัดลาดพร้าว
ประวัติ.
หลวงปู่เผือก ปญฺาธโร ท่านเกิดเมื่อวันที่ 12 สิงหาคม พ.ศ. 2412 ตรงกับปีที่ 1ในแผ่นดินพระบาทสมเด็จพระจุลจอมเกล้าเจ้าอยู่หัว ณ บ้านคลองสำโรง จังหวัดสมุทรปราการ โยมบิดาชื่อ นายทองสุข มารดาชื่อ นางไข่ บุญสุขทอง มีพี่น้องรวม 8 คน ท่านเป็นบุตรคนที่ 5 เมื่อปี พ.ศ. 2433 อายุครบ 21 ปี ท่านได้อุปสมบทตามประเพณี ณ วัดกิ่งแก้วโดยมีหลวงปู่ทอง อายะนะ (อดีตเจ้าอาวาสวัดลาดบัวขาว) เป็นพระอุปัชฌาย์ พระอาจารย์อิ่ม อินทสโร วัดกิ่งแก้ว เป็นพระกรรมวาจาจารย์ และมีฉายาว่า ปญฺาธโร เมื่ออุปสมบทแล้วจำพรรษาที่วัดกิ่งแก้วโดยตลอด โดยได้ศึกษาภาษาไทยเพิ่มเติมจนแตกฉาน จึงเริ่มศึกษาพระธรรมวินัย อักขระขอม และฝึกการปฏิบัติวิปัสสนากรรมฐานโดยมีพระอาจารย์อิ่ม เป็นผู้สั่งสอนอบรม
เป็นเจ้าอาวาส.
เมื่อปี พ.ศ. 2442 พระอาจารย์อิ่ม อินทสโร ได้มรณภาพลง ที่ประชุมสงฆ์และชาวบ้านเห็นพ้องต้องกันที่จะให้ท่านเป็นเจ้าอาวาสสืบต่อมา ขณะนั้นท่านมีอายุได้ 30 ปี และเมื่อท่านเป็นเจ้าอาวาสวัดกิ่งแก้วแล้ว ท่านจึงได้เริ่มทำการพัฒนาอาคารสิ่งก่อสร้างต่าง ๆ ภายในวัดกิ่งแก้วครั้งใหญ่ด้วยความร่วมมือและพร้อมใจจากคณะสงฆ์และลูกศิษย์ ต่างช่วยแรงกายและร่วมบริจาคทรัพย์ให้การพัฒนาบูรณะวัดลุล่วงไปได้ด้วยดี ปรากฏสืบมาจนถึงวันนี้ วันที่ 1 มีนาคม พ.ศ. 2481 จึงโปรดพระราชทานสัญญาบัตรตั้งสมณศักดิ์ให้ท่านเป็น"พระครูกรุณาวิหารี"
เมื่อปี พ.ศ. 2496 ท่านเริ่มอาพาธตลอดมา และ ถึงแก่มรณภาพเมื่อวันที่ 27 มีนาคม พ.ศ. 2501 ในแผ่นดินพระบาทสมเด็จพระมหาภูมิพลอดุลยเดชมหาราช บรมนาถบพิตร สิริอายุได้ 88 ปี 67 พรรษา รวมระยะเวลาในการครองวัดได้นานถึง 59 ปี
มูลนิธิร่วมกตัญญู

มูลนิธิร่วมกตัญญู (#เปลี่ยนทาง "ไท่กั๋วอี้เต๋อซ่านถัง"; สำเนียงแต้จิ๋ว: "ไทก๊กหงี่เต็กเซี่ยงตึ๊ง") เป็นมูลนิธิในประเทศไทย ก่อตั้งเมื่อวันที่ 22 มิถุนายน พ.ศ. 2513 ดำเนินงานสาธารณะในการเก็บศพ ช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
มูลนิธิร่วมกตัญญูตั้งอยู่ที่ เลขที่ 19 หมู่ 13 ถนนลาดกระบัง-กิ่งแก้ว-บางพลี (ทางหลวงแผ่นดินหมายเลข 3256) ตำบลบางพลีใหญ่ อำเภอบางพลี จังหวัดสมุทรปราการ มีศูนย์ประสานงานและประกอบพิธีศพที่วัดหัวลำโพง ถนนพระรามที่ 4 กรุงเทพมหานคร
อักษรจีนบนตราสัญลักษณ์ของมูลนิธิดัดแปลงมาจากคำว่า 義 หมายถึง กตัญญู, คุณธรรม, ยุติธรรม
ประวัติ.
มูลนิธิร่วมกตัญญูเกิดขึ้นจาก สมเกียรติ สมสกุลรุ่งเรือง พ่อค้าขายกาแฟชาวจีน โดยได้ช่วยเหลือ ผู้ด้อยโอกาสกว่าในชุมชนแออัด ตรอกโรงหมู กล้วยน้ำไท โดยเฉพาะกับคนจนๆ ที่ตายแล้วไม่มีเงินซื้อโลงศพ ต่อมาขยายวงจรจากท่าเรือคลองเตย ไปถึงพระโขนง พระประแดง บางขุนเทียน โดยใช้ชื่อ "ศาลหลวงปู่เปี่ยม" จนในปี พ.ศ. 2513 จัดตั้งเป็นมูลนิธิ ภายใต้การจัดตั้งโดยโรจน์ โชติรุ่งเรือง และคณะกรรมการรวม 15 ท่าน โดยคุณสมเกียรติ สมสกุลรุ่งเรือง เป็นผู้บริหารงานและคุณรัตนา ภรรยา เป็นเลขาธิการ หลังจากที่โรจน์ถึงแก่กรรม คณะกรรมการบริหารมูลนิธิ จึงได้ยื่นขอเปลี่ยนใบอนุญาตจัดตั้งมูลนิธิร่วมกตัญญู เปลี่ยนชื่อประธานกรรมการ มาเป็นชื่อ สมเกียรติ สมสกุลรุ่งเรือง เมื่อวันที่ 20 มีนาคม 2530 จนถึงปัจจุบัน
เมื่อเหตุการณ์น้ำท่วมภาคใต้ในปี พ.ศ. 2517 มูลนิธิร่วมกตัญญูได้ขยายงานเพิ่มในส่วนงานแผนกช่วยเหลือผู้ประสบภัยและศูนย์วิทยุสื่อสาร รวมถึงงานการศึกษา
จีรวัลย์ สอนสะอาดดี

จีรวัลย์ สอนสะอาดดี (ชื่อเล่น แพรว) เดิมชื่อ จีรวรรณ สอนสะอาด เป็นนักร้องชาวไทย จากรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 ซึ่งจัดโดย ทรูวิชั่นส์ มีรหัสประจำตัวคือ V15 เป็นตัวแทนสถาบันจากมหาวิทยาลัยขอนแก่น ได้ตำแหน่ง รองชนะเลิศอันดับที่ 1 ของ"ทรู อะคาเดมี แฟนเทเชีย" ฤดูกาลที่ 8 ในระหว่างการแข่งขันแพรวไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ (ผู้ที่ไม่เคยติดหนึ่งในสามผู้ที่มีคะแนนโหวตน้อยที่สุดประจำสัปดาห์ทั้งหมดของฤดูกาลที่ 8 ได้แก่ แพรว V15, คชา V3 และ เฟรม V21) และเป็นผู้ที่มีคะแนนโหวตอยู่ในอันดับ 1 ตลอดทั่งซีซั่น ในปี พ.ศ. 2560 เธอได้เข้าร่วมแข่งขัน เดอะวอยซ์ไทยแลนด์ ซีซั่นที่ 6 แต่ไม่ผ่านรอบ Live Show
ประวัติ.
จีรวัลย์ สอนสะอาด เกิดวันเสาร์ที่ 23 ธันวาคม 2532 ที่จังหวัดขอนแก่น มีพี่น้อง 3 คน เป็นคนสุดท้อง ศึกษาที่โรงเรียนชุมชนกระนวน จังหวัดขอนแก่น โรงเรียนศรีกระนวนวิทยาคม จังหวัดขอนแก่น และจบการศึกษาระดับปริญญาตรีที่ คณะศิลปกรรมศาสตร์ มหาวิทยาลัยขอนแก่น สาขาดนตรีไทย เกียรตินิยมอันดับ 1 จบการศึกษาระดับมหาบัณฑิต(ป.โท) คณะนิเทศศาสตร์ สาขาบริหารธุรกิจบันเทิงและการผลิต มหาวิทยาลัยกรุงเทพ และคณะรัฐศาสตร์ มหาวิทยาลัยรามคำแหง ปี 2 มีความสามารถพิเศษทางด้านดนตรีไทย ได้เป็นนักร้องประจำโรงเรียน และได้รางวัลชนะเลิศขับร้องเพลงไทยเดิมระดับภาคในปี 2548-2549 และรางวัลชมเชยดนตรีเยาวชนแห่งชาติปี 2549
หลังประกวดรายการเรียลลิตี้โชว์ "ทรู อะคาเดมี แฟนเทเชีย" ฤดูกาลที่ 8 คว้าตำแหน่งรองชนะเลิศอันดับ 1 ออกผลงานกับค่ายทรู แฟนเทเชีย มีผลงานเพลง "หน้าที่ตัวสำรอง" "เป็นตายเท่ากัน" รวมถึงเพลง "สวมเขา" ที่มียอดวิวยูทูบสูงถึง 30 ล้านวิว หลังหมดสัญญาทำงานในฐานะครูสอนร้องเพลง ต่อมาได้ประกวดร้องเพลงอีกครั้งในรายการ "เดอะวอยซ์ไทยแลนด์ ซีซั่นที่ 6"
ผลงาน.
ผลงานเพลง.
พ.ศ. 2558
เป็นตายเท่ากัน
คำร้อง: P. Black House & BBB
ทำนอง : T. Black House
เรียบเรียง : T. Black House
การควบคุมการแสดงออกของยีน

การควบคุมการแสดงออกของยีน คือ กระบวนการใด ๆ ที่เซลล์หรือไวรัสใช้ในการควบคุมแนวทางที่ข้อมูลจากยีนถูกสร้างเป็นผลผลิตของยีน ทั้งนี้แม้ผลผลิตของยีนที่ทำหน้าที่อาจจะเป็นอาร์เอ็นเอหรือโปรตีนได้ทั้งคู่ แต่กระบวนการควบคุมการแสดงออกของยีนส่วนใหญ่จะควบคุมยีนที่ถอดรหัสออกมาเป็นโปรตีน ทุกขั้นตอนของการแสดงออกของยีนสามารถถูกควบคุมได้ ตั้งแต่การถอดรหัสจากดีเอ็นเอเป็นอาร์เอ็นเอ ไปจนถึงการเปลี่ยนแปลงโปรตีนภายหลังการแปลรหัสเสร็จเรียบร้อยแล้ว
การควบคุมการแสดงออกของยีนเป็นกระบวนการที่สำคัญสำหรับไวรัส โปรคารีโอต และยูคารีโอต เนื่องจากเป็นการเพิ่มความสามารถในการปรับตัวของสิ่งมีชีวิตนั้นๆ โดยเป็นการทำให้โปรตีนหนึ่งๆ สามารถแสดงออกได้เมื่อมีความจำเป็น ถือกันว่าระบบควบคุมการแสดงออกของยีนที่ค้นพบเป็นครั้งแรกคือการค้นพบ lac operaon โดย Jacques Monod ใน ค.ศ. 1961 ซึ่งพบว่า "E. coli" จะแสดงออกซึ่งโปรตีนที่มีบทบาทในเมตาบอลิซึมของน้ำตาลแลกโตส เฉพาะในภาวะที่สิ่งแวดล้อมมีแลกโตสมาก และไม่มีน้ำตาลกลูโคสเท่านั้น
นอกจากนี้การควบคุมการแสดงออกของยีนยังเป็นสิ่งที่ทำให้เกิดการจำแนกชนิดของเซลล์ และการก่อรูปร่างเป็นอวัยวะขึ้น ทำให้ในสิ่งมีชีวิตหลายเซลล์มีเซลล์ที่มีการแสดงออกหลายๆ แบบ เพื่อทำหน้าที่เฉพาะ โดยที่แต่ละเซลล์ต่างก็มีลำดับพันธุกรรมเหมือนกันทุกประการได้
ทวีปแอฟโฟร-ยูเรเชีย

ทวีปแอฟโฟร-ยูเรเชีย (หรือชื่ออื่น อัฟราเชีย ยูราฟราเชีย) เป็นทวีปที่ใหญ่ที่สุดบนโลกประกอบไปด้วยแอฟริกาและยูเรเชีย (แบ่งออกเป็นยุโรปและเอเชีย) ซึ่งจะรวมกันที่จุดคอคอดสุเอซ แอฟโฟร-ยูเรเชียมีพื้นที่ประมาณ กินพื้นที่ 57% ของพื้นโลก และมีประชากรประมาณ 6.7 พันล้านคน หรือประมาณ 86% ของประชากรโลก ทวีปนี้เป็นที่รู้จักกันว่าเป็นโลกเก่าในทางตรงข้ามกับอเมริกาและออสเตรเลียซึ่งเป็นที่รู้จักกันในฐานะที่เป็นโลกใหม่
กลัวเมีย

กลัวเมีย เป็นภาพยนตร์ไทยพูด (ในฟิล์ม) ของไทยแนวตลกชวนหัวประกอบเพลง ระบบ 35 มม. ระบบไวด์สกรีน เสียงในฟิล์ม (ซาวออนฟิล์ม) ของ บริษัทภาพยนตร์เสียงศรีกรุง จำกัด พ.ศ. 2479 (ขาวดำ) 
นำแสดงโดย มานี สุมนนัฎ นางเอกศรีกรุงผู้มีชื่อเสียงและ จำรัส สุวคนธ์ ดาวรุ่งดวงใหม่จาก "เลือดชาวนา" ซึ่งได้เป็นดาราระดับพระเอกศรีกรุงอย่างสมบูรณ์ มีสิทธิ์นั่งเก้าอี้พิเศษของโรงถ่ายหลังจากภาพยนตร์เรื่องนี้ นอกจากนี้ยังมีเพลงไพเราะร่วมสมัยเป็นที่จดจำของผู้ฟังเพลงจนถึงปัจจุบัน
หลังจากศรีกรุงหยุดกิจการภาพยนตร์ไปนานตั้งแต่สมัยสงครามโลกครั้งที่สอง ต่อมาในปี พ.ศ. 2514 ได้หวนกลับวงการอีกครั้งประเดิมด้วย "กลัวเมีย" ฉบับสร้างใหม่เป็นเรื่องแรก (สีอิสต์แมน) ในนาม ศรีกรุงภาพยนตร์
นำแสดงโดย สมบัติ เมทะนี และ อรัญญา นามวงศ์ ดาราคู่ขวัญยอดนิยมสมัยนั้น ร่วมด้วย รุจน์ รณภพ, นงลักษณ์ โรจนพรรณ (ดาราจอแก้วไทยทีวีช่อง 4 บางขุนพรหม ที่ก้าวสู่วงการจอเงินมาแล้วหลายเรื่อง) ฉายที่โรงภาพยนตร์เพชราม่า เชิงสะพานลอยประตูน้ำ (ใกล้ซอยชิดลม) 
ชายชาญ วสุวัต อำนวยการสร้าง, มานิต วสุวัต ที่ปรึกษา กำกับการแสดงโดย ขุนวิจิตรมาตรา ซึ่งเคยช่วยงานที่ศรีกรุงในยุคบุกเบิก 
เรื่องย่อ.
เรื่องของสามีเจ้าชู้ไม่เลือกแม้แต่สาวใช้ในบ้าน แต่ไม่อาจรอดพ้นสายตาของภรรยาที่ระแวงคอยจับผิดอยู่ก่อนแล้วทุกครั้ง จนเธอทนไม่ไหวตัดสินใจหนีออกจากบ้าน ฝ่ายชายเริ่มสำนึกได้ว่าตนเป็นต้นเหตุทั้งหมด ขณะที่ฝ่ายภรรยาซึ่งอดคิดถึงสามีไม่ได้จึงกลับเข้ามาในบ้านและแอบได้ยินฝ่ายชายรำพันด้วยความเสียใจ ทั้งคู่ปรับความเข้าใจและกลับมาเริ่มต้นชีวิตร่วมกันใหม่ในที่สุด
งานสร้าง.
ทั้งสองฉบับ ถ่ายทำด้วยฟิล์ม 35 มม.ระบบไวด์สกรีน ซาวออนฟิล์ม (บันทึกเสียงจริงขณะถ่ายทำ) ตามมาตรฐานสากลซึ่งศรีกรุงเป็นผู้บุกเบิกการสร้างระบบนี้ในเมืองไทยตั้งแต่เริ่มแรกโดยต้องใช้อุปกรณ์และผู้ชำนาญรวมทั้งค่าใช้จ่ายมากกว่าระบบพากย์ลงฟิล์มภายหลัง ภาพยนตร์ประสบความสำเร็จอย่างดีทั้งสองครั้ง
ฉากเด่นตอนหนึ่งของฉบับ พ.ศ. 2514 ซึ่งต้องถ่ายทำให้ได้ในครั้งเดียว คือ เมื่อสามีภรรยา (สมบัติ-อรัญญา) ทะเลาะกันตามปกติ แต่คราวนี้ภรรยาโกรธจัด คว้าไวโอลินที่สามีหลอกว่ากำลังฝึกเล่น ฟาดสุดแรงกับขอบโต๊ะจนเครื่องดนตรีหักกระเด็นเป็นชิ้น ๆ ทั้งการประชันบทบาทของดารานำและการบันทึกเสียงให้ความสมจริงจนผู้ชมนิ่งอึ้งด้วยคาดไม่ถึงกับความรุนแรงของสถานการณ์
เพลง.
เพลงต้นฉบับ บันทึกลงแผ่นเสียงตราศรีกรุง อัลบั้มอื่น ๆ ขับร้องโดย เช่น หม่อมราชวงศ์ถนัดศรี สวัสดิวัตน์, จินตนา สุขสถิตย์, นริศ อารีย์, อารีย์ นักดนตรี, อัลบั้มลองเพลย์เพลงบรรเลงของวงศรีกรุงออร์เคสตร้า โดย อดิง ดีล่า - กังวาล ชลกุล และ อัลบั้มเฉพาะกิจชุด เพลงประทับใจในอดีตของนารถ ถาวรบุตร โดย ประสิทธิ์ พยอมยงค์, หม่อมราชวงศ์พรพุฒิ วรวุฒิ, ประสาน สุทัศน์ ณ อยุธยา, นพ โสตถิพันธ์ เป็นต้น
เอชดี 147018

เอชดี 147018  เป็นดาวแคระเหลืองตั้งอยู่ในกลุ่มดาวสามเหลี่ยมใต้ มันมีขนาดที่มองเห็นได้ปรากฏประมาณ 8.4 ในเดือนสิงหาคม ค.ศ. 2009 ได้พบ 2 ดาวเคราะห์นอกระบบ เอชดี 147018 บี และเอชดี 147018 ซี กำลังโคจรอยู่รอบ ๆ ดาวฤกษ์ของมัน ดาวเคราะห์ที่ถูกค้นพบโดยใช้ดอปเลอร์สเปกโตรสโคฟี ที่หอดูดาวลาซียา ,ประเทศชิลี
กล้องโทรทรรศน์อวกาศเคปเลอร์

<ns>0</ns>
 <revision>
 <parentid>11816204</parentid>
 <timestamp>2024-11-08T14:03:05Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11905345</origin>
 <model>wikitext</model>
 <format>text/x-wiki</format>
กล้องโทรทรรศน์อวกาศเคปเลอร์  เป็นกล้องโทรทรรศน์อวกาศของ นาซา ที่ค้นพบดาวเคราะห์คล้ายโลกโคจรอยู่รอบ ๆ ดาวฤกษ์ดวงอื่น การตั้งชื่อกล้องโทรทรรศน์อวกาศนำมาจากนักดาราศาสตร์ในศตวรรษที่ 17 โยฮันเนส เคปเลอร์ ขึ้นสู่อวกาศในวันที่ 7 มีนาคม ค.ศ. 2009 หลังจากการปฏิบัติงานมากว่า 9 ปี เชื้อเพลิงของยานอวกาศเคปเลอร์ก็หมดลงทำให้นาซาประกาศปลดระวางภารกิจในวันที่ 30 ตุลาคม 2018
กล้องโทรทรรศน์อวกาศอันนี้ถูกสร้างขึ้นเพื่อค้นหาดาวเคราะห์นอกระบบที่คล้ายโลกที่โครจรอยู่ในเขตอาศัยได้และทำการประมาณค่าว่าดาวฤกษ์หลายพันล้านดาวในทางช้างเผือกมีดาวเคราะห์ดังกล่าวกี่ดวง อุปกรณ์ทางวิทยาศาสตร์ที่ติดไปกับตัวกล้องนั้นคือเครื่องวัดความเข้มแสงที่คอยตรวจสอบความต่อเนื่องของแสงสว่างของดาวฤกษ์ประมาณ 150,000 ดวงในแถบลำดับหลัก จากนั้นกล้องนจะส่งข้อมูลกลับไปยังสถานีเพื่อทำการตรวงสอบการบังแสงของดาวเคราะห์ในขณะที่มันโคจรผ่านดาวฤกษ์ ช่วงตลอดเวลา 9 ปีของภาระกิจมันทำการสังเกตดาวฤกษ์กว่า 530,506 ดาวและค้นพบดาวเคราะห์อีก 2,662 ดวง
ราชวงศ์ภูคา

ราชวงศ์ภูคา หรือ ราชวงศ์กาว หรือ ราชวงศ์น่าน เป็นราชวงศ์ที่ปกครองนครรัฐน่าน สถาปนาขึ้นโดยพญาภูคา ปกครองตั้งแต่พุทธศตวรรษที่ 18 โดยมีศูนย์กลางการปกครองที่เมืองปัว ต่อมาได้ย้ายศูนย์กลางการปกครองมาที่เมืองย่าง ก่อนย้ายอีกครั้งลงมายังที่ราบลุ่มน่านคือเมืองภูเพียงแช่แห้งในรัชสมัยพญาครานเมือง และย้ายมายังเมืองน่านตามลำดับ 
นครรัฐน่านได้ตกเป็นเมืองขึ้นของอาณาจักรล้านนา ในปี พ.ศ. 1993 อินทแก่นท้าวกษัตริย์น่านหนีไปพึ่งพระยาเชลียง พระเจ้าติโลกราชจึงได้แต่งตั้งท้าวผาแสงบุตรท้าวแพงเชื้อสายราชวงศ์ภูคาปกครองน่าน และเป็นเจ้านายราชวงศ์ภูคาพระองค์สุดท้าย เพราะหลังจากการสิ้นพระชนม์ของท้าวผาแสงขุนนางก็เข้ามากินเมืองแทน ดังปรากฏใน "พื้นเมืองน่าน" ความว่า "...แต่นั้นมาชื่อว่าพระญาบ่มีแลย่อมว่าเจ้าเมืองว่าอั้นมาแล..."
นครรัฐน่านซึ่งมีชนพื้นเมืองดั้งเดิมคือชาวกาว จึงมีการสันนิษฐานว่าราชวงศ์ภูคาอาจมีเชื้อสายจากชาวกาวดังกล่าวด้วย ดังปรากฏว่าตำนานพื้นเมืองเชียงใหม่ซึ่งเรียกกษัตริย์น่านว่า "พระญากาวน่าน" และเรียกประชาชนชาวน่านว่า "กาวน่าน" ซึ่งสอดคล้องกับศิลาจารึกสุโขทัยหลักที่ 45 พ.ศ. 1935 เรียกผีบรรพบุรุษของกษัตริย์น่านว่า "ด้ำพงศ์กาว" ซึ่งยืนยันถึงบรรพบุรุษของกษัตริย์น่านว่าเป็นชาวกาว นอกจากนี้ราชวงศ์ภูคายังมีความสัมพันธ์ทางเครือญาติกับรัฐหลวงพระบาง (หลัง พ.ศ. 1700) และรัฐสุโขทัยที่มีบรรพบุรุษจากเมืองน่านชื่อ "ปู่ฟ้าฟื้น" ดังปรากฏใน "จารึกปู่สบถหลาน" เมื่อปี พ.ศ. 1935
รายพระนามกษัตริย์.
ปรากฏรายพระนามดังนี้
เคปเลอร์-10ซี

เคปเลอร์-10ซี  เป็นดาวเคราะห์นอกระบบโคจรรอบดาวแคระเหลือง เคปเลอร์-10 อยู่ห่างจากโลกประมาณ 560 ปีแสง ตั้งอยู่ในกลุ่มดาวมังกร การค้นพบโดยมีการประกาศยานอวกาศเคปเลอร์ในเดือนพฤษภาคม ค.ศ. 2011 ทีมงานได้รับการยืนยันการสังเกตโดยใช้ข้อมูลจากกล้องโทรทรรศน์อวกาศสปิตเซอร์แห่งนาซ่า และเทคนิคที่เรียกว่าปั่นที่ปกครองออกมาผลบวกปลอมมากที่สุด เคปเลอร์-10c เป็นดาวเคราะห์ที่ทรานซิติงที่ 3 ได้รับการยืนยันทางสถิติ (ขึ้นอยู่กับความน่าจะเป็นมากกว่าการสังเกตที่เกิดขึ้นจริง) หลังจาก เคปเลอร์-9ดี และเคปเลอร์-11จี ทีมงานเคปเลอร์พิจารณาวิธีการทางสถิติที่นำไปสู่การค้นพบของเคปเลอร์-10ซี ว่าสิ่งที่จะเป็นสิ่งที่จำเป็นเพื่อยืนยันดาวเคราะห์จำนวนมากในบริเวณเคปเลอร์ของมุมมอง
เคปเลอร์-10บี

เคปเลอร์-10บี  เป็นดาวเคราะห์คล้ายโลกแรกที่ได้รับการยืนยันการค้นพบนอกระบบสุริยะ ค้นพบหลังจากหลายเดือนของการเก็บรวบรวมข้อมูลในระหว่างนั้นของนาซ่าที่กำกับภารกิจเคปเลอร์ ซึ่งมีวัตถุประสงค์เพื่อค้นพบดาวเคราะห์คล้ายโลกข้ามในด้านหน้าของดาวฤกษ์พื้นที่ของตน ค้นพบดาวเคราะห์ดวงนี้ถูกประกาศเมื่อวันที่ 10 มกราคม ค.ศ. 2011 เคปเลอร์-10บี มีมวลระหว่าง 3.3 และ 5.7 เท่ามวลโลกและรัศมีของโลกเท่ากับ 1.4 เท่า แต่มันอยู่มากใกล้กับดาวฤกษ์เคปเลอร์-10 และเป็นผลให้ร้อนเกินกว่าเพื่อรองรับการมีชีวิต การดำรงอยู่ของมันได้รับการยืนยันโดยใช้การตรวจวัดจากหอดูดาวดับเบิลยู. เอ็ม. เคก ในรัฐฮาวาย
เอชดี 17156 บี

เอชดี 17156 บี  เป็นดาวเคราะห์นอกระบบที่อยู่ห่างจากโลกประมาณ 240 ปีแสง ตั้งอยู่ในกลุ่มดาวแคสซิโอเปีย ดาวเคราะห์ดวงนี้ถูกค้นพบวงโคจรรอบดาวยักษ์เล็กเหลือง เอชดี 17156 ในวันที่ 14 เมษายน ค.ศ. 2007
ดับเบิลยูเอเอสพี-7บี

ดับเบิลยูเอเอสพี-7บี  เป็นดาวเคราะห์นอกระบบที่ค้นพบในปี ค.ศ. 2008 ดาวเคราะห์ดวงนี้ระยะเวลา 5 วันมีขนาดเล็กกว่าดาวพฤหัสบดี ประมาณมวลเดียวกันและมีความหนาแน่นมากกว่า
สาคร พรหมภักดี

สาคร พรหมภักดี (เกิด 15 กรกฎาคม พ.ศ. 2500) อดีตรองโฆษกประจำสำนักนายกรัฐมนตรี ในรัฐบาลชวน หลีกภัย อดีตสมาชิกสภาผู้แทนราษฎรจังหวัดสกลนคร และอดีตกรรมการบริหารพรรคไทยรักไทย
ประวัติ.
สาคร เกิดเมื่อวันที่ 15 กรกฎาคม พ.ศ. 2500 เป็นบุตรของนายพันธุ์ กับนางสวัสดิ์ พรหมภักดี จบการศึกษาชั้นมัธยมศึกษาตอนปลาย จาก กศน.อำเภอนิคมน้ำอูน และสำเร็จการศึกษาระดับปริญญาตรี จากมหาวิทยาลัยราชภัฏสกลนคร
การทำงาน.
สาคร เคยทำงานเป็นโฆษกสถานีวิทยุกระจายเสียง 909 กองอำนวยการรักษาความปลอดภัยแห่งชาติ (กรป.กลาง) จังหวัดสกลนคร หลังจากนั้นในปี พ.ศ. 2535 จึงได้หันมาลงสมัครรับเลือกตั้งสมาชิกสภาผู้แทนราษฎรจังหวัดสกลนคร สังกัดพรรคสามัคคีธรรม และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในปี พ.ศ. 2539 สังกัดพรรคกิจสังคม และในปี 2543 เขาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลนายชวน หลีกภัย
ในปี พ.ศ. 2544 ได้รับเลือกตั้งเป็นสมาชิกสภาผู้แทนราษฎร สังกัดพรรคเสรีธรรม และย้ายมาสังกัดพรรคไทยรักไทยในปีเดียวกัน การย้ายมาสังกัดพรรคไทยรักไทย ทำให้เขาได้รับแต่งตั้งเป็นกรรมการบริหารพรรค และถูกตัดสิทธิทางการเมืองในปี พ.ศ. 2550 พร้อมกับกรรมการบริหารพรรค 111 คน
หลังจากที่เขาถูกตัดสิทธิ์ทางการเมือง เขาจึงได้สนับสนุนให้นายวีระศักดิ์ พรหมภักดี น้องชายลงสมัครรับเลือกตั้ง และเข้าร่วมกับพรรคมัชฌิมาธิปไตย แต่ก็ได้ย้ายออกในเวลาต่อมา เพื่อไปร่วมงานกับพรรครวมใจไทยชาติพัฒนา (ต่อมาเปลี่ยนเป็นพรรคชาติพัฒนา)
ในปี 2564 เขาได้เข้าร่วมงานกับพรรคไทยสร้างไทย ซึ่งนำโดยคุณหญิง สุดารัตน์ เกยุราพันธุ์ ต่อมาย้ายไปร่วมงานกับพรรคประชาธิปัตย์
สภาผู้แทนราษฎร.
สาคร พรหมภักดี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
ออทัมน์ ฟิลลิปส์

ออทัมน์ แพทริเซีย เคลลี (Autumn Patricia Kelly) (3 พฤษภาคม ค.ศ. 1978) เป็นอดีตภรรยาของปีเตอร์ ฟิลลิปส์ พระโอรสในเจ้าหญิงแอนน์ พระราชกุมารีกับมาร์ก ฟิลลิปส์ พระราชนัดดาในสมเด็จพระราชินีนาถอลิซาเบธที่ 2 แห่งสหราชอาณาจักรกับเจ้าชายฟิลิป ดยุกแห่งเอดินบะระ
หลังจากจบการศึกษาจากมหาวิทยาลัยแม็คกิล ในปี 2002 เคลลีได้พบกับปีเตอร์ ฟิลลิปส์ที่บ้านของเธอที่มอนทรีออล ควิเบก พิธีหมั้นของพวกเขาถูกประกาศในเดือนกรกฎาคม ค.ศ. 2007 และพวกเขาก็สมรสกันในโบสถ์เซนต์จอร์จที่พระราชวังวินด์เซอร์ ในวันที่ 17 พฤษภาคม ค.ศ. 2008 พวกเขามีลูกสาวสองคนชื่อซาวันนาห์ ฟิลลิปส์และอิสลาห์ ฟิลลิปส์ ปัจจุบันครอบครัวที่อาศัยอยู่ในลอนดอน
แอฟริกาใต้สะฮารา

แอฟริกาใต้สะฮารา  เป็นภูมิภาคที่มีพื้นที่อยู่ในทวีปแอฟริกาและอยู่ใต้ทะเลทรายสะฮารา โดยมีประเทศในภูมิภาค 54 ประเทศ มีประชากรรวมกันมากถึง 574 ล้านคน ภูมิภาคนี้มีพื้นที่ประมาณ 16 % ของพื้นดินของโลก โดยสภาพพื้นที่ส่วนใหญ่เป็นป่าทึบ และบางส่วนเป็นทะเลทราย
ภูมิประเทศ.
ภูมิภาคแอฟริกาใต้สะฮารามีสภาพส่วนใหญ่เป็นป่าทึบ เช่น บริเวณลุ่มน้ำคองโก และบางส่วนเป็นทะเลทราย เช่น ทะเลทรายคาลาฮารี บางส่วนเป็นกึ่งทะเลทราย บางส่วนที่เป็นที่ราบสูง เช่น ที่ราบสูงประเทศเอธิโอเปีย
รายชื่อประเทศในภูมิภาค.
แอฟริกาใต้สะฮาราแบ่งออกเป็น 4 ภูมิภาค และ 49 ประเทศ ตามการกำหนดของสหประชาชาติจัดไว้ ดังนี้
ประชากร.
ประชากรในภูมิภาคแอฟริกาใต้สะฮารา มีอาชีพหลักของกลุ่มชนในภูมิภาคนี้ส่วนใหญ่เป็นการทำป่าไม้ การเกษตรเพื่อยังชีพหรือเกษตรกรรมพอเพียง มีการล่าสัตว์และหาของป่า บางส่วนเลี้ยงสัตว์แบบอยู่กับที่และเลี้ยงสัตว์แบบเร่ร่อนตามทุ่งหญ้าสะวันนา มีเพียงส่วนน้อยที่ทำการเกษตรและเลี้ยงสัตว์เพื่อการค้าทรัพยากรธรรมชาติที่มีถูกตักตวงไปโดยประเทศล่าอาณานิคมในอดีตและการสู้รบเนื่องจากความขัดแย้งระหว่างเผ่าพันธุ์ จึงเป็นผลให้ประชากรส่วนใหญ่ยากจน ผลิตภัณฑ์มวลรวมในประเทศของประเทศเหล่านี้รวมกันได้เพียงประมาณ 1 % ของโลก (ประชาชนมีรายได้ยังชีพน้อยกว่า 1 ดอลลาร์สหรัฐต่อวัน)
ศาสนา.
ประชากรได้นับศาสนาตามกลุ่มชาติพันธุ์ต่างๆโดยมีเชื่อเรื่องวิญญาณ ศาสนาอิสลาม และศาสนาคริสต์ ซึ่งได้รับอิทธิพลมาจากเมื่อครั้งยังมีการค้าขายและการล่าอาณานิคมของชาวยุโรป โดยในปัจจุบันประเทศในภูมิภาคนี้มีประเทศที่มีศาสนาประจำชาติประเทศเดียว คือ ประเทศมอริเตเนีย โดยนับถือศาสนาอิสลามเป็นศาสนาประจำชาติ (ประชาชนนับถือศาสนานี้ 99.90 %) ส่วนที่เหลือไม่มีศาสนาประจำชาติ
สุขภาพ.
การดูแลสุขภาพภายใต้พื้นที่ในชนบทกว่าครึ่งหนึ่งของกลุ่มประเทศที่ตั้งอยู่แอฟริกาใต้สะฮารา นั้นต้องแบกรับภาระของผู้ที่ติดเชื้อเอชไอวี และผู้ที่เป็นโรคเอดส์อย่างยากลำบาก โดยได้มีการวิจัยเรื่องของการดำเนินชีวิตและคุณภาพของการรองรับเครือข่ายการสนับสนุนสำหรับผู้ป่วยโรคเอดส์และผู้ดูแลในพื้นที่ชนบทของแอฟริกาใต้ โดยการสัมภาษณ์ 45 ราย และเฝ้าติดตาม 13 กลุ่ม พบว่าพื้นฐานของเชื้อเอชไอวีและโรคเอดส์นั้นโยงใยกับบรรดานักแสดงและกลุ่มในหน่วยงานท้องถิ่นในภาคประชาสังคมประชาชนและภาคเอกชน โดยการสนับสนุนนี้ถูกมองข้าม จะมีแต่กลุ่มที่ให้การสนับสนุนช่วยเหลือเพียงบางส่วน ซึ่งมากที่สุด คือ ครอบครัวและเพื่อนบ้าน กลุ่มของอาสาสมัครด้านสุขภาพ และนักเผยแผ่ศาสนา
นอกจากโรคเอดส์แล้ว ยังมีโรคอื่นๆ หลายโรคมีมีการแพร่ระบาดเยอะ เช่น โรคไข้กาฬหลังแอ่น ซึ่งมีทั้งหมด 21 ประเทศที่มีการแพร่ระบาด เช่น ประเทศชาด ประเทศไนเจอร์ และประเทศไนจีเรีย เป็นต้น โดยรวมเรียกพื้นที่เหล่านี้ว่าเป็นเขต "African meningitis belt" ซึ่งเชื้อที่เป็นสาเหตุหลักคือ ชนิดย่อย A ส่วนการระบาดครั้งใหญ่สุดเกิดขึ้นในปี พ.ศ. 2539 - พ.ศ. 2540 โดยพบผู้ป่วยมากถึง 300,000 กว่าราย และมีผู้เสียชีวิตประมาณ 30,000 ราย ซึ่งในภาพรวมของสุขภาพประชากรแล้ว อยู่ในระดับต่ำ โดยวัดได้จากดัชนีการพัฒนามนุษย์ในปี พ.ศ. 2554 ซึ่งที่แย่ไปกว่านั้นคือบางประเทศไม่มีข้อมูลในเรื่องนี้ เช่น ประเทศโซมาเลีย ทำให้ประเทศเหล่านี้ไม่มีค่าดัชนีการพัฒนามนุษย์
ไมค์ ทินดัลล์

ไมเคิล เจมส์ ทินดัลล์  (เกิด 18 ตุลาคม ค.ศ. 1978) เป็นนักรักบี้ชาวอังกฤษ สังกัดทีมกลอสเตอร์ เขาสมรสกับซารา ฟิลลิปส์ พระธิดาในเจ้าหญิงแอนน์ พระราชกุมารีกับมาร์ก ฟิลลิปส์ พระราชนัดดาในสมเด็จพระราชินีนาถอลิซาเบธที่ 2 แห่งสหราชอาณาจักรกับเจ้าชายฟิลิป ดยุกแห่งเอดินบะระ
ดับเบิลยูเอเอสพี-11บี/เอชเอที-พี-10บี

ดับเบิลยูเอเอสพี-11บี/เอชเอที-พี-10บี  เป็นดาวเคราะห์นอกระบบที่ค้นพบในปี ค.ศ. 2008 การค้นพบที่มีการประกาศ (ภายใต้ชื่อ ดับเบิลยูเอเอสพี-11บี) จากการแถลงข่าวโดยโครงการ ซุเปอร์WASP ในเดือนเมษายน ค.ศ. 2008พร้อมกับดาวเคราะห์ดับเบิลยูเอเอสพี-6บี อย่างไรก็ตามในระยะนี้ข้อมูลได้มากขึ้นเป็นสิ่งที่จำเป็นเพื่อยืนยันค่าพารามิเตอร์ของดาวเคราะห์และพิกัดที่ไม่ได้กำหนด
พระเจ้าสักรินทรฤทธิ์

พระเจ้าสักรินทรฤทธิ์ มีพระนามเดิมว่า เจ้าคำสุก เป็นพระมหากษัตริย์องค์ที่ 12 แห่งราชอาณาจักรล้านช้างหลวงพระบาง ประสูติ ณ นครหลวงพระบาง เมื่อวันที่ 16 กรกฎาคม พ.ศ. 2383
พระราชประวัติ.
 พระเจ้าสักรินทรฤทธิ์ ทรงเป็นพระมหากษัตริย์ องค์ที่ 12 แห่งราชอาณาจักรล้านช้างหลวงพระบาง มีพระนามเดิมว่า "เจ้าคำสุก" ประสูติ เมื่อวันที่ 16 กรกฎาคม พ.ศ. 2383 ณ นครหลวงพระบาง ทรงเป็นพระราชโอรสในพระเจ้ามหินทรเทพนิภาธร พระมหากษัตริย์ องค์ที่ 8 แห่งราชอาณาจักรล้านช้างหลวงพระบาง กับพระนางคำมูน <br>
 ต่อมาในปี พ.ศ. 2431 พระมหากษัตริย์แห่งสยามได้แต่งตั้งพระองค์ให้เป็นผู้สำเร็จราชการแทนพระเจ้ามหินทรเทพนิภาธร พระราชบิดาของพระองค์ซึ่งเสด็จสวรรคต <br>
 ต่อมาเมื่อวันที่ 15 ธันวาคม พ.ศ. 2438 พระองค์ทรงราชาภิเษกขึ้นเป็นพระมหากษัตริย์แห่งอาณาจักรล้านช้างหลวงพระบาง และได้รับพระกรุณาโปรดเกล้าฯ สถาปนาขึ้นเป็น "เจ้าผู้ครองนครหลวงพระบาง" และได้รับการเฉลิมพระนามว่า "เจ้าศักรินทรฤทธิธำรง จำนงสุทธิธรรมสัตยา มหาประเทศาธิบดี ศรีสัตนาคนหุต วุฒิเกษตราธิฐาน ประชานุบาลมลาวพงษ์ ดำรงนครหลวงพระบางราชธานี เจ้าผู้ครองนครหลวงพระบาง" ต่อมาเมื่อวันที่ 14 กรกฎาคม พ.ศ. 2439 พระองค์ถูกบีบบังคับจากฝรั่งเศสให้ยอมเป็นอาณานิคมของฝรั่งเศส 
พระเจ้าสักรินทรฤทธิ์มีพระมเหสีทั้งสิ้น 7พระองค์ มีพระโอรส 10 พระองค์ และพระราชธิดา 4 พระองค์ (ไม่ทราบพระนามพระราชโอรส/ธิดาที่แน่ชัด)
ราชชื่อพระมเหสีทั้ง 7 พระองค์ ได้แก่
1.มเหสีเพ็ง
2.มเหสีทองสี
3.มเหสีทองดี
4.มเหสีอินทิรา
5.มเหสีคำผิน
6.มเหสีหม่อมหล้า
7.มเหสีคำอุ่น
พระเจ้าสักรินทรฤทธิ์เสด็จสวรรคตเมื่อวันที่ 25 มีนาคม พ.ศ. 2447 ด้วยพระอาการ พระโลหิตออกในสมอง เจ้าฟ้าชายศรีสว่างวงศ์พระโอรส จึงได้ครองราชย์ในเวลาต่อมา
ชีวิตช่วงแรก.
พระเจ้าสักรินทรฤทธิ์ มีพระนามเดิมว่า เจ้าคำสุก ประสูติ ณ หลวงพระบาง พระองค์ร่ำเรียนที่หลวงพระบางโดยจ้างครูมาสอนส่วนตัวตั้งแต่ยังทรงพระเยาว์ ซึ่งคนลาวสมัยนั้นถือว่าเป็นบุคคลที่ร่ำรวย พระองค์อภิเษกสมรสมี มเหสี 7 พระองค์
รวมถึงพระมเหสีที่มีพระนามว่า ทองสี ซึ่งพระชนมายุน้อยที่สุดในบรรดามเหสี พระองค์จึงยกให้ เจ้าศรีสว่างวงศ์(ภายหลังเป็นพระบาทสมเด็จพระเจ้าศรีสว่างวงศ์) พระราชโอรส พระนางทองสี จึงเปลี่ยนพระนามไปเป็น คำแพน 
พระองค์มีพระโอรส 10 พระองค์ พระธิดา 4 พระองค์
พระกรณียกิจ.
พระเจ้าสักรินทรฤทธิ์ครองราชย์ได้ 10 ปี และถึงแก่พิราลัยเมื่อวันที่ 25 มีนาคม พ.ศ. 2448 ด้วยอาการ พระโลหิตออกในพระมัตถลุงค์ สิริพระชันษา 65 ปี เจ้าฟ้าชายศรีสว่างวงศ์พระโอรส จึงได้เสด็จขึ้นครองราชย์ในเวลาต่อมา
ดับเบิลยูเอเอสพี-12บี

ดับเบิลยูเอเอสพี-12บี  เป็นดาวเคราะห์นอกระบบที่โคจรรอบดาวฤกษ์ดับเบิลยูเอเอสพี-12 ค้นพบโดย SuperWASP การขนส่งการสำรวจดาวเคราะห์ การค้นพบที่มีการประกาศไว้เมื่อวันที่ 1 เมษายน ค.ศ. 2008 ดาวเคราะห์ที่ใช้เวลาเพียงไม่เกินต่อวันเพื่อโคจรรอบดาวฤกษ์นี้ในทางตรงกันข้ามกับ 365 วันโลกไปยังวงโคจรของดวงอาทิตย์
47 หมีใหญ่ บี

47 หมีใหญ่ บี  หรือตะเภาทอง เป็นดาวเคราะห์นอกระบบที่อยู่ห่างจากโลกประมาณ 46 ปีแสง ตั้งอยู่ในกลุ่มดาวหมีใหญ่ ดาวเคราะห์ดวงนี้ถูกค้นพบที่ตั้งอยู่ในวงโคจรเป็นระยะเวลานานรอบดาวฤกษ์ 47 หมีใหญ่ ในเดือนมกราคม ค.ศ. 1996 มีมวลอย่างต่ำ 2.53 เท่าของดาวพฤหัสบดี
พระเจ้าจันทรเทพประภาคุณ

<ns>0</ns>
 <revision>
 <parentid>12435157</parentid>
 <timestamp>2025-08-26T15:55:54Z</timestamp>
 <contributor>
 <username>Anggorn1</username>
 </contributor>
 <origin>12498990</origin>
 <model>wikitext</model>
 <format>text/x-wiki</format>
พระเจ้าจันทรเทพประภาคุณ มีพระนามเดิมว่า เจ้าจันทราช เป็นพระมหากษัตริย์ องค์ที่ 10 แห่งราชอาณาจักรล้านช้างร่มขาวหลวงพระบาง ทรงพระราชสมภพ ณ กรุงเทพมหานคร ราชอาณาจักรสยาม เมื่อปี พ.ศ. 2340 ในคราวที่ต้องมาฝึกราชการ (เป็นตัวประกัน) ตั้งแต่สมัยต้นกรุงรัตนโกสินทร์ซึ่งอาณาจักรหลวงพระบางขึ้นตรงต่อสยาม
พระราชประวัติ.
เจ้าจันทราชเป็นพระโอรสในเจ้ามันธาตุราชกษัตริย์ล้านช้างหลวงพระบางพระองค์ที่ 8 กับเจ้านางคำมูน พระองค์ทรงเป็นพระอนุชาในเจ้าสุกเสริมกษัตริย์ล้านช้างหลวงพระบางพระองค์ก่อน พระองค์ทรงครองราชย์ต่อจากพระเชษฐาตั้งแต่วันที่ 23 กันยายน พ.ศ. 2395 จนกระทั่งถึงแก่พิราลัยเมื่อวันที่ 1 ตุลาคม พ.ศ. 2414 พระเจ้ามหินทรเทพนิภาธร หรือ "เจ้าอุ่นคำ" พระอนุชาของพระองค์สืบราชสมบัติต่อจากพระองค์ รัชสมัยของพระองค์เป็นช่วงที่ลาวอยู่ภายใต้การปกครองของสยาม 
พระองค์ทรงเป็นปฐมบรรพบุรุษของผู้ใช้สกุล จันทราช ซึ่งทายาทหลายสาขาได้อพยพเข้าไปตั้งหลักแหล่งหลายภูมิภาคในสยาม อาทิ อุบลราชธานี นครราชสีมา บึงกาฬ เลย หนองคาย อุดรธานี ร้อยเอ็ด มหาสารคาม เชียงราย เชียงใหม่ ลำปาง เถินบุรี ตาก นครนายก ปราจีนบุรี ฯลฯ 
พระองค์มีพระโอรส 4 องค์ คือ เจ้าสุวรรณ เจ้าคำบัว เจ้าคำแสง และมีพระธิดา 8 องค์ คือ เจ้ากัญญา เจ้านางคำป่อง เจ้านางคำด้วง เจ้านางคำแว่น เจ้านางคำผุย เจ้านางคำดี เจ้านางโสภา เจ้านางคำอ้น
พระราชกรณียกิจ.
ปี พ.ศ. 2409 ได้รับพระราชโองการมาณพระสุรสีหนาทในพระบาทสมเด็จพระจอมเกล้าเจ้าอยู่หัว (รัชกาลที่ 4) ให้อัญเชิญพระบาง พระพุทธรูปสำคัญของลาวจากสยามกลับคืนมาประดิษฐานที่หลวงพระบางจนถึงปัจจุบัน 
ยกกองกำลังสมทบกองทัพสยามไปตีเมืองเชียงตุงให้มาขึ้นกับสยาม แต่ไม่สำเร็จ 
ต้อนรับคณะสำรวจแม่น้ำโขงชาวฝรั่งเศส อองรี มูโอต์ เป็นต้น
18 โลมา บี

18 โลมา บี  เป็นดาวเคราะห์ที่มีขนาดใหญ่มากและมีความหนาแน่น อยู่ห่างจากโลกประมาณ 238 ปีแสง ตั้งอยูในกลุ่มดาวโลมา ดาวเคราะห์ดวงนี้โคจรรอบๆ ดาวยักษ์เหลือง 18 โลมา ดาวเคราะห์ดวงนี้มีมวลน้อยกว่า 10.3 MJ และระยะเวลาจาก 993 วัน ค้นพบในวันที่ 19 มกราคม ค.ศ. 2008 โดย ซาโต
แหล่งข้อมูลอื่น.
พิกัด: &show_grid=1&show_constellation_lines=1&show_constellation_boundaries=1&show_const_names=1&show_galaxies=1&img_source=IMG_all 20h 58m 26s, +10° 50′ 21″
ซาวันนาห์ ฟิลลิปส์

ซาวันนาห์ แอนน์ แคทลีน ฟิลลิปส์  เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 ซาวันนาห์เป็นธิดาของปีเตอร์ ฟิลลิปส์กับออทัมน์ ฟิลลิปส์ บิดาของซาวันนาห์เป็นพระโอรสในเจ้าหญิงแอนน์ พระราชกุมารีกับมาร์ก ฟิลลิปส์ ซาวันนาห์เป็นพระราชปนัดดาคนแรกของสมเด็จพระราชินีนาถเอลิซาเบธที่ 2 ฟิลลิปส์มีน้องสาวอีกคนหนึ่งชื่อว่า อิสลาห์ ฟิลลิปส์
อิสลาห์ ฟิลลิปส์

อิสลาห์ เอลิซาเบธ ฟิลลิปส์  เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 อิสลาห์เป็นธิดาของปีเตอร์ ฟิลลิปส์กับออทูมน์ ฟิลลิปส์ บิดาของอิสลาห์เป็นโอรสในเจ้าหญิงแอนน์ พระราชกุมารีกับมาร์ก ฟิลลิปส์ อิสลาห์เป็นพระราชปนัดดาคนที่สองของสมเด็จพระราชินีนาถอลิซาเบธที่ 2 อิสลาห์มีพี่สาวอีกคนหนึ่งชื่อว่า ซาวันนาห์ ฟิลลิปส์
ตัมปิโก

ตัมปิโก  เป็นนครและเมืองท่าในรัฐตาเมาลิปัส ประเทศเม็กซิโก ตั้งอยู่ทางตะวันออกเฉียงใต้ของรัฐ ทางตะวันออกของประเทศ บนฝั่งแม่น้ำปานูโก เป็นเมืองใหญ่อันดับ 5 ของรัฐตาเมาลิปัส โดยมีประชากร 297,284 คน โดยในเขตมหานครมีประชากร 859,419 คน เศรษฐกิจของเมืองมีการพัฒนาในช่วงคริสต์ทศวรรษ 1920 เป็นเมืองบุกเบิกด้านการบินและอุตสาหกรรมโซดา มีน้ำมันเป็นสินค้าส่งออกที่สำคัญ และมีสินค้าส่งออกอื่น ๆ ที่สำคัญ เช่น เงิน ทองแดง ขี้เลื่อย รวมถึง ขนแกะ ปอ และผลิตภัณฑ์การเกษตรอื่น ๆ